PIK: Osuda koraka Narodne skupštine Srpske, Rusija se ne slaže sa izjavom - NTV Arena\nAmbasadori Upravnog odbora Savjeta za primjenu mira /UO PIK/ pozvali su vlasti u BiH da se uzdrže od destabilišućeg ponašanja, a sve političke lidere da se fokusiraju na podršku miru, stabilnosti i prosperitetu za građane i unapređenju pomirenja, izgrađenog na međusobnom priznavanju, empatiji i poštivanju svih žrtava.\n“Takvi potezi ne služe interesima građana BiH i ometaju evropske integracije i napredak u 14 ključnih prioriteta. Revizionizam, veličanje osuđenih ratnih zločinaca i poricanje dobro dokumentiranih i utvrđenih činjenica o ratnim događajima, uključujući genocid, neprihvatljivi su”, dodaje se u izjavi.\n“Nedavno donošenje amandmana rezultat je dugotrajne pasivnosti domaćih političkih aktera, a primjenjiv je na sve građane u BiH”, navodi se u izjavi.\nAmbasada Rusije u BiH smatra da je Kancelarija visokog predstavnika /OHR/ kočnica razvojnog puta BiH i insistira na njenom bezuslovnom gašenju.\n“To je taj slučaj kada su se prednosti odavno pretvorile u nepopravljive nedostatke. Stoga – mora biti zatvoren”, poručili su iz Ambasade Rusije u BiH.\nU saopštenju iz ruske Ambasade naglašavaju da su odbili da se pridruže izjavi ambasadora Upravnog odbora Savjeta za provođenje mira /PIK/ u BiH iz šest razloga, među kojima ističu da je visoki predstavnik Valnetin Incko 27. maja podnio ostavku i time završio svoj mandat, te da nije imao nikakva ovlaštenja za uvođenje izmjena i dopuna Krivičnog zakona.\n“Ako su partneri smatrali Valentina Inzka važećim visokim predstavnikom, ispada da su nakon 27. maja u BiH postojala dva visoka predstavnika, što je apsurdno. Druga tumačenja su jezuitska logika. Polazimo od toga da nakon 27. maja mjesto visokog predstavnika u BiH ostaje prazno. Svi oni koji namjeravaju da sarađuju s državljaninom Savezne Republike Njemačke Kristijanom Šmitom, koji sebe naziva visokim predstavnikom, to čine na vlastitu odgovornost i rizik, jer on nema potreban mandat Savjeta bezbjednosti UN-a”, naglašavaju iz Ambasade Rusije.\nU saopštenju se ističe da su se uvijek protivili upotrebi “bonskih ovlaštenja”, čak i uz pretpostavku da su ona postala temelj odluke Valentina Incka, ni njihovo najšire tumačenje ne daje mu za pravo da se miješa u aktivnosti zakonodavne vlasti.\n“Štaviše, bezgranično tumačenje ‘bonskih ovlaštenja’ /tzv. ‘druge mjere’, dio 11, stav 2, tačka c/ dovodi do toga da Valentin Incko ima pravo uzeti kalašnjikov, otići u Banjaluku i strijeljati sve poslanike Narodne skupštine Republike Srpske. I prema njegovom tumačenju ‘bonskih ovlaštenja’, on će biti u pravu”, naglašavaju iz Ambasade Rusije, upitavši da li BiH treba takav visoki predstavnik.\nU saopštenju se ističe da je odluku Narodne skupštine Republike Srpske, koja je donesena na posebnoj sjednici, donijelo legalno izabrano demokratsko tijelo vlasti i da nema sumnje u njegovu legitimnost.\n“Svojim voluntarizmom, Valentin Incko postavlja pitanje – čija je demokratija jača: njegova ili Narodne skupštine? Njegova ili Gradskog vijeća Mostara? Njegova ili skupštine Zeničko-dobojskog kantona? Za nas tu nema dileme”, poručuju iz ruske Ambasade u BiH.\nU saopštenju još jednom naglašavaju da Upravni odbor ne bi trebalo da ima nikakve veze sa 14 uslova i da je to pitanje samo BiH i Evropske unije.\n“Ako određeni dio međunarodne zajednice u BiH želi poslati neki signal Sarajevu, oni bi to slobodno mogli – kao opcija – uraditi preko izjave specijalnog predstavnika EU u BiH, kojoj se, po želji, ambasadori Upravnog odbora mogu pridružiti u ličnom svojstvu”, navodi se u saopštenju.\nIz ruske Ambasade ukazuju i na “ozloglašeni program pet plus dva, posebno njegov dio o ‘pozitivnoj ocjeni’ situacije u BiH”.\n“Posljednja odluka Valentina Incka jasno je i uvjerljivo pokazala da je upravo OHR glavni tvorac destabilizacije u BiH, i to čini namjerno, jer svima je bilo jasno kakva će reakcija uslijediti nakon ovog nepromišljenog koraka. Štaviše, OHR podgrijava situaciju ne samo u BiH, već i u cijeloj regiji. Postavlja se pitanje – je li moguće u takvim uslovima zamisliti da bi se neko pri zdravoj pameti odlučio da pozitivno ocijeni stanje u BiH”, ističe se u saopštenju Ambasade Rusije u BiH.\nIz Ambasade Rusije ističu da ostaje ogorčenost i žaljenje nakon čitanja posljednjeg pasusa današnje izjave PIK-a.\n“Gorčina od samozadovoljstva i opijenosti snagom takozvane međunarodne zajednice. Visokog predstavnika već smo spomenuli. Ispostavlja se da naši partneri BiH smatraju nemarnim studentom koji ne uspjeva položiti ‘ispite’ i riješiti se međunarodne supervizije. Više od četvrt stoljeća, suverena država koja je zauzimala poziciju nestalne članice Savjeta bezbjednosti UN-a mora ‘ponoviti godinu'”, poručili su iz Ambasade Rusije.\nTags: bih, ohr, pik, rs, rusija, visoki predstavnik, zemlja


Britanska kraljevska porodica sastaće se sutra da bi razmotrila dalju budućnost vojvode i vojvotkinje od Saseksa, nakon što je par objavio da će se povući sa dužnosti "viših" članova kraljevske porodice i postati finansijski nezavisan, piše britanski list.\nPred sastanak na najvišem nivou u kraljevskoj porodici, poznavaoci prilika navode da odluke o ulogama Harija i Megan, nakon što odlučili da se odreknu dužnosti, moraju "pažljivo i promišljeno" da budu donjete, a da će naredni koraci biti donjeti nakon sastanka u ponedjeljak. Britanski list piše i da je želja kraljice Elizabete II da se cijela situacija razriješi "na miru, u narednih nekoliko dana, a ne nedjelja".


KRIVICA, ODGOVORNOST I SMISAO SVEGA PO VIL SMITU I ALBERU KAMIJU – Dear Saveta\nKRIVICA, ODGOVORNOST I SMISAO SVEGA PO VIL SMITU I ALBERU KAMIJU\nDear Saveta Blog KRIVICA, ODGOVORNOST I SMISAO SVEGA PO VIL SMITU I ALBERU KAMIJU\nNa prvi pogled ova dvojica ne idu u isti blog, ali molim vas za samo malo strpljenja pa će vam sve ovo imati smisla do kraja. Bar se nadam.\nUpravo sam gledala na Fejsbuku kratak video u kojem Vil Smit objašnjava svoje viđenje razlike između krivice i odgovornosti: Krivica i odgovornost.\nOn veoma jasno razgraničava razliku između krivice i odgovornosti na jednostavnim primerima. Vil tvrdi da nije nečija krivica što je odrastao u disfunkcionalnoj porodici sa ocem alkoholičarem koji ih je sve zlostavljao, ali ima odgovornost prema sebi da odluči kako će živeti svoj život i kako će tu strašnu traumu detinjstva preneti u svoj odnos prema, pre svega samom sebi, a onda i drugima.\nNije vaša krivica što vas je partner prevario, ali je vaša odgovornost šta ćete uraditi sa tim bolom i razočarenjem i kako ćete živeti svoj život nakon toga.\nŠta je smisao življenja?, pita se bloger Zat Rana analizirajuću esej, sad već klasika, Albera Kamija, koji i sam traži odgovor na isto pitanje kroz mit o Sizifu koga su bogovi kaznili da večno svakog dana iznova gura stenu na vrh brda, da bi se ona otkotrljala do podnožja, pa je Sizif mora ponovo odgurati na vrh i tako u beskraj.\nI, gde ja tu vidim sponu, pitate se sigurno!? Meni je jasno kao dan, pa se nadam da ću uspeti da vam prenesem sve isto tako jasno.\nMomenat kada sam preuzela svu odgovornost za sve u svom životu je istovremeno i momenat kada sam mogla da nađem snagu da oprostim svima koji su krivi za neku muku, tugu, razočarenje ili izdaju u mom životu. Tada sam mogla ponovo da pronađem svoj smisao i sreću.\nTo je takođe trenutak kada sam odlučila da neću da tražim sreću u kratkim momentima između dva dana puna sizifovskog posla.\nKami kaže da je Sizif i pored svega mogao da nađe zadovoljstvo i nadmoć u tim trenucima kada je polako silazio niz brdo da bi ponovo odgurao stenu na vrh. On je uspevao da, i pored kazne bogova, pronađe u sebi iskre sreće i pronađe sopstveni smisao.\nVećina ljudi današnjice vide svoje poslove kao sizifovske, besmislena beskonačna ponavljanja mučnih radnji koje više deluju kao kazne nekih besnih grčkih bogova nego kao posao ili karijera 21-og veka, što je divno predstavljeno u ovom kratkom crtanom filmu: Zakeralo.\nKako pronaći smisao i sreću kada vas sutra čeka taj strašni PONEDELJAK i muka živa sve do famoznog PETKA. Čija je to krivica i ko snosi odgovornost?\nKrivica je suviše kompleksna tema za ovaj blog, ali je odgovornost samo vaša. Za sve. Ama baš za sve.\nVi niste krivi ni za političku situaciju, ni za nedostatak dobrih radnih mesta, ali ste odgovorni za ono što imate da ponudite poslodavcima u odnosu na svoje znanje, veštine i kompetencije.\nAko vam se ne sviđa posao i trenutna plata i karijera, pitanje je šta ste vi uradili da se ta situacija promeni?\nJa sam 4 puta menjala karijeru. Okretala kurs svog broda ovamo ili onamo, ali uvek u nekom drugom smeru. To je značilo učenje nečeg novog, savladavanje novih veština i izgradnju novih kompetencija.\nNije bilo lako, ali je bilo neophodno, da bih mogla da prestanem da guram taj kamen koji sam gurala tada beskonačno, svakog dana.\nBirala sam nešto novo za šta je trebalo i truda i napora da se savlada. Pitanje je bilo samo da li želim nešto drugačije ili sam spremna da polako umirem pod teretom besmislice koja me je tada gušila.\nRazmislite šta vam je činiti u odnosu na to koliko dugo još treba da radite, ili da živite sa osobom koja vam ne odgovara. Zato sam i u drugom, srećnom braku.\nOvde, naravno, ne pričam samo o poslu. Bilo koji segment života koji vas pritiska i vuče nadole treba hrabro promeniti. Što bi rekao mladi guru menadžmenta: „Daj otkaz brzo, daj otkaz često.“ Ja bih dodala: „Okreni se i idi brzo i često dok se ne navikneš, dok te svakodnevica ne zarobi.“\nNavike su strašne kada postanu vaši tamničari.\nI da sumiram Vila i Alberta… nemojte tražiti smisao i sreću u retkim trenucima mira između dva besmislena dana.\nPočnite barem da tražite šta je to što vas može odvesti na novi put. Učite, ulažite u sebe kako biste bili sposobni da preuzmete odgovornost za nove i lepe staze koje imaju bar malo više smisla od onih već pređenih.\nBudite odgovorni za svoju sreću i svoj smisao!\nAko ste sve ovo pronašli, pišite mi kako ste to uradili.\nObozavam Vase clanke i radujem se svakom novom napisanom.Sto se tice ovog konkretno krivica i odgovornost, vec drugi put u 10 godina ostajem bez posla i postajem polako ali sigurno ocajna…Ne znam kako da oprostim ljudima koji au doveli do toga i krenem f dalje..citam kakk ste menjali karijeru 4 puta i mislim da je i.meni vreme da uradim istu stvar, naucim nesto novo i sve ovo ostavim iza sebe…problem je sto nikako da oprostim i izadjem iz tog pakla proslosti i krivice koji me blokira….hvala Vam na svakom dobronamernom savetu i divni ste, samo tako nastavite.\njako mi je drago ako sam Vam na bilo koji način pomogla. Uvek sam tu za Vas.


protesti | Web-Tribune.com\nHome / Tag Archives: protesti\nProtesti u Makedoniji zbog pripreme hapšenja Gruevskog (VIDEO)\nKrivični sud u Skoplju započeo je danas odlučivanje o zahtevu Specijalnog javnog tužilaštva za određivanje pritvora bivšem premijeru i predsedniku najuticajnije sada opozicione VMRO-DPMNE Nikoli Gruevskom. Za to vreme je ispred zgrade suda protestovalo više stotina pristalica te stranke, koji se protive njegovom pritvaranju. Specijalno javno tužilaštvo juče je podnelo …\nHAOS NA ULICAMA MOSKVE: Uhapšen prozapadni lider Navaljni sa još 400 ljudi!\nNajpoznatiji ruski opozicionar Aleksej Navaljni uhapšen je u Moskvi. Protesti protiv korupcije u više gradova Rusije. Ima uhapšenih. Kako prenose agencije, Navaljni je uhapšen neposredno pred početak protesta koji je želeo da održi u Tverskoj ulici, pored Kremlja i ruske Dume, za šta nije imao odobrenje moskovskih vlasti. On je …\nDemonstranti koji više od 50 dana protestuju zahtevajući ostavku predsednika Venecuele Nikolasa Madura zapalili su na zapadu zemlje kuću u kojoj je bivši lider Ugo Čavez proveo detinjstvo, saopštile su danas lokalne vlasti. Tužilaštvo je saopštilo da su juče dva mladića, od 22 i od 19 godina, ubijeni iz vatrenog …\nRAT U VENECUELI: Preko 40 ljudi poginulo na protestima! (VIDEO)\nNasilne demonstracije koje u Venecueli traju preko mesec dana odnose sve više i više života. Jedan 15-ogodišnji dečak poginuo je danas tokom demonstracija u Venecueli, čime broj stradalih u političkoj krizi, koja zemlju potresa od početka aprila, porastao na 43, saopštila je kancelarija javnog tužilaštva. AFP ističe da je to …\n30. aprila 2017.\tU FOKUSU 0\nSrpske bezbednosne službe registrovale su kontakte između albanskih esktremista sa juga Srbije i njihovih saboraca u Makedoniji, i to baš u noći kada su demonstranti upali u zgradu Sobranja, pišu Novosti. Srpski operativci proveravaju prirodu ove komunikacije u svetlu obnove ideje o stvaranju “velike Albanije” i rade u pojačanom režimu …


EVO NOVIH PROBLEMA: SJEVERNA KOREJA NAZVALA AMERIČKU DIPLOMATIJU LAŽNOM I ODBILA PREGOVORE S BIDENOM | Hayat.ba\nEVO NOVIH PROBLEMA: SJEVERNA KOREJA NAZVALA AMERIČKU DIPLOMATIJU LAŽNOM I ODBILA PREGOVORE S BIDENOM\nSjeverna Koreja je upozorila SAD da će se suočiti sa "veoma teškom situacijom" zbog velike greške američkog predsjednika Joea Bidena koji je označio Pyongyang kao sigurnosnu prijetnju i otkrio svoju namjeru da vodi "neprijateljsku politiku".\nTako je Sjeverna Koreja u nedjelju označila američku diplomatiju lažnom i odbila pregovore s Washingtonom.\nNaime, Biden je prošle sedmice u svom prvom obraćanju Kongresu, Sjevernu Koreju i iranski nuklearni program nazvao “ozbiljnom prijetnjom američkoj i svjetskoj sigurnosti” te rekao da će sarađivati sa saveznicima na rješavanju tih problema putem diplomatije i strogog odvraćanja.\nGlasnogovornica Bijele kuće Jen Psaki, izjavila je u petak da je revizija američke politike završena te je sugerisala da je Biden naučio iz iskustva prethodne četiri administracije koje su pokušale i nisu uspjele natjerati Sjevernu Koreju da napusti svoj program nuklearnog oružja, piše BBC.\nNaša politika se neće fokusirati na postizanje velike nagodbe, niti će se oslanjati na strateško strpljenje. Umjesto toga, američka politika prema Sjevernoj Koreji će biti odmjerena, praktična i otvorena diplomatiji, a njen cilj je potpuna denuklearizacija Korejskog poluotoka – navela je Psaki.\nZauzimajući se za “realan” pristup posredstvom diplomatije, u dogovoru s Južnom Korejom i s Japanom, nije rekla ništa o mogućim inicijativama koje se pripremaju, ogradivši se od prošlih administracija.\nNaša politika neće biti usmjerena na traženje velikog dogovora”, istakla je, jasno naznačivši promjenu smjera u odnosu na politiku bivšeg predsjednika SAD-a Donalda Trumpa dodavši: “No, isto tako se neće oslanjati na stratešku strpljivost – navela je Psaki, misleći na pojam koji se koristio u mandatu Baracka Obame.\nIz Ministarstva vanjskih poslova Sjeverne Koreje, Bidenove izjave o denuklearizaciji su nazvali “nepodnošljivim” i “velikom greškom”.\nIzjava jasno odražava Bidenovu namjeru da i dalje provodi neprijateljsku politiku prema Sjevernoj Koreji, kao što su to činile SAD više od pola vijeka – rekao je Kwon Jong-gun, zvaničnik sjevernokorejskog Ministarstva vanjskih poslova.\nU odvojenoj izjavi, Ministarstvo je optužilo američkog predsjednika da je uvrijedio sjevernokorejskog čelnika Kima Jong-una, dodajući: “Dovoljno smo upozoravali SAD da može shvatiti kako će pretrpjeti štetu bude li nas provocirao”.


Revolucionarni medicinski skener!\nMyCity » Nauka -> Nove tehnologije » Vest: Revolucionarni medicinski skener!\nPoslao: 04 Maj 2005 08:38\nRadi na principu X zracenja! Skeniranje samo za 11 sekundi!\nPATIENTS IN 3D PICTURES\nA revolutionary new x-ray machine which takes 3D pictures of patients is making diagnosis easier and cutting waiting lists.\nThe half-a-million-pound scanner has been unveiled at a hospital in Hastings.\nThe machine is being hailed as a medical breakthrough and is much faster than normal CAT scanners.\nIt takes 64 slices of x-rays of half a millimetre width to build a 3D picture of the body.\nRadiographer Chris Brandt said: "It's better because we have a lot more information and can look from front to back, side to side and from top to bottom without loss of resolution."\nThe scanning process takes only 11 seconds, which means patients undergo less trauma.\nPoslao: 07 Maj 2005 14:11\nMoram dodati samo jedan mali komentar ako dozvolite;\nRevolucionarnost ne lezi u smisljanju metodologije dobijanja slike vec pre svega se odnosi u sveri softwerske manipulacije dobijenim imidzima. Naime nacin dobijanja slike je isti, ako sam dobro shvatio komentar na naslovnoj strani, kao i pre desetak godina. Naime izvor je X zarak koji prolaskom kroz objekat (telo) na drugom kraju (detektoru) stvara razlicite nijanske osvetljenosti, pa dalje preko konvertora stize u racunar. To je osnovni mehanizam. Dva su osnovna tipa prema nacinu dobijanja slike i to prvi gde se detektiuje slika nakon jednog izvrsenog skena ( cev rotira oko pacijenta emitujuci X zracenje kvaliteta 80-110 KV i 120-180mA u trajanju od 2,8 sec).Telo tada "prolazi" kroz skener 1-20mm sto je u isto vreme i debljina slajza koji dobijamo. Kod drugog nacina veci deo parametara je isti osim onih koji se odnose na vreme trajanja ekspozicije i duzine "prolaska" tela kroz skener. Sada ekspozicija traje 11 sekundi i prolazi veci deo tela kroz skener. Tada racunar i softwer znatno doprinose obradi slike. Znaci, sustinske razlike nema, osim sto je za pozdraviti cinjenicu da je zracenje tela skoro prepolovljeno. Po mom misljenju "revolucionarnost" ovog "pronalska" bi to zaista bila tek onda kada bi se izbegao agresivni deo procedure a to je izlaganje tkiva delovanju X zraka, koje je sto je vec opste oznato (a tek kasnije cemo videti i koliko) vrlo stetni. Dakle da sumiram: za pozdraviti je svaki napredak koji u ovoj oblasti dovodi do smanjenja stetnosti po zdravlje, ali mislim da je ovde rec mnogo vise o amerskoj spektakularnosti nego o revolucionarnosti.\nKorisnici trenutno na forumu: A.R.Chafee.Jr., Apok, Bob1312, branko7, CrazySerb_MLD, cvrle312, dane007, Dorcolac, Drug pukovnik, Duh sa sekirom, Gagi193, lord sir giga, maCvele, maiden6657, mihajlot2013, mnn2, niksa517, procesor, raketaš, raskoljnikov, Smd, Srle993, suton, vlad84, W123


Virtuelna klinička ispitivanja u retkim bolestima\nMeni Pretraži : Virtuelna klinička ispitivanja u retkim bolestima\nPrvi put virtuelno kliničko ispitivanje primenjeno u retkim bolestima\nObjavljeno 16 Februar 2022 - M-RS-00001134\nKako ispitati novi lek za redak oblik karcinoma kada izbor i uključivanje pacijenata u kliničko ispitivanje može da traje više godina? Kao i sve nakon 2020. godine, virtuelno.\nRoche je još jednom potvrdio da je lider inovacija u onkologiji. U pitanju je novi pristup kliničkim ispitivanjima, kako bi lek našao put do pacijenta. Ubrzali smo proces, pretvarajući maraton u sprint. Projektni tim je dizajnirao istraživanje na potpuno virtuelnoj osnovi kako bi „doveo ispitivanje do pacijenta”, u njegov dom.\nJedan od izazova uključivanja pacijenata u klinička ispitivanja lekova za retke bolesti je mali broj pacijenata; jer retke bolesti, po svojoj prirodi, nisu česte u opštoj populaciji. Ovo je bilo posebno zahtevno za tim kompanije Roche čiji je cilj bio ispitivanje novog molekula protiv karcinoma sa specifičnom izmenom genoma koja je prisutna u samo 0.2% svih karcinoma. Ova izuzetno niska stopa učestalosti znači da je potrebno obaviti skrining 25 000 pacijenata kako bi se 50 pacijenata uključilo u ispitivanje, što predstavlja značajan podvig koji bi trajao preko 10 godina. Pacijenti i njihove porodice nemaju to vreme.\n"Morali smo da razmišljamo na drugačiji način i virtuelni / decentralizovani pristup nam je delovao kao najefikasniji za uključivanje pacijenata sa retkim bolestima. Kao rezultat, kompanija Roche sprovodi prvo, potpuno decentralizovano ispitivanje u oblasti onkologije. Počeli smo sa planiranjem pre pandemije” , rekla je Elizabeth Theogaraj, Global Regulatory Leader, „ međutim, iskustvo iz 2020. godine je pokrenulo veliko interesovanje regulatornih organa za ovakav pristup. Ispitivanje na daljinu je pojednostavilo proces uključivanja pacijenata i ponudilo nove mogućnosti koje nisu bile dostupne kod tradicionalnog pristupa istraživanju."\nPrvi put u onkologiji\nNavedenim kliničkim istraživanjem se ispituje molekul za terapiju bolesti „u tumor agnostičkom” okruženju, odnosno molekul koji svoje dejstvo ostvaruje bez obzira na lokaciju karcinoma u telu.\n„Bilo je važno izgraditi poverenje sa regulatornim organima da udaljena i virtuelna ispitivanja neće, ni na koji način, ugroziti rigorozan proces prikupljanja kliničkih dokaza”, istakla je Elizabeth. Ovo je izuzetno značajan prvi put, od mnogih koji nas, nadamo se, očekuju.\nKliničko ispitivanje koje je u toku u potpunosti koristi sve aspekte decentralizovanog pristupa, uključujući virtuelnog glavnog istraživača i koordinatora studije posredstvom telemedicine, medicinske sestre na terenu, specijalizovane kurirske službe i skenere u lokalnim onkološkim zdravstvenim ustanovama. Ovo je veoma značajna prekretnica u onkologiji, s obzirom, da se, do sada, nije ni pokušavalo sa implementacijom decentralizovanih ispitivanja u ovoj zahtevnoj oblasti.\nDecentralizovana ispitivanja su u vezi sa osnovnim pravom svakog pacijenta da učestvuje u kliničkom ispitivanju bez obzira gde živi.\nVirtuelni pristup uklanja geografske prepreke i omogućava pacijentu da učestvuje u kliničkom ispitivanju, bez obzira na to gde živi. I samo ispitivanje se jednostavnije uklapa u njegovu svakodnevnu rutinu. „Sve ovo smanjuje broj obaveza za pacijenta i unapređuje njegovu posvećenost i istrajnost”, dodaje Elizabeth. Istraživanje je fokusirano na pacijenta u realnim okolnostima, u njegovom kućnom okruženju.\nOva inovacija u kliničkim ispitivanjima je otvorila vrata unapređenju zdravstvene zaštite za mnoge koji, u suprotnom, ne bi imali mogućnost da budu uključeni. Takođe, na ovaj način omogućeno je i brže uključivanje pacijenata u ispitivanja, a samim tim i brže dobijanje odgovora na istraživačka pitanja. Ovakva evolucija je svakako dobrodošla, posebno što omogućava veću i jednostavniju inkluziju, posebno osetljivih zajednica i osoba sa retkim bolestima.\nWatershed 2020 i prava pacijenata\nDecentralizovana klinička ispitivanja su dobila potpuni smisao tokom pandemije. Široko usvajanje digitalnih tehnologija je omogućilo velikom broju započetih kliničkih ispitivanja da se nastave, a koja bi, u suprotnom, bila zaustavljena. Ovaj pristup je, takođe, smanjio rizik da pacijenti dođu u kontakt sa virusom COVID-19.\nPandemija je učinila veoma transparentnim izazov postojanja nejednakosti u zdravstvenoj zaštiti. Mogućnost dovođenja kliničkog ispitivanja do pacijenata, u njihov dom, je značajan pomak.\n„Decentralizovana klinička ispitivanja su u vezi sa osnovnim pravom svakog pacijenta da učestvuje u kliničkom ispitivanju bez obzira na to gde živi”, rekla je Michelle Rohrer, Global Head of Regulatory. „Uz današnju tehnologiju i mogućnost pružanja nege u domu pacijenta, klinička ispitivanja će postići uključenost i raznolikost koja nije bila moguća u tradicionalnom modelu.”\nIskustvo svakog pacijenta je jedinstveno i naša decentralizovana ispitivanja predstavljaju fantastičnu dodatnu mogućnost za mnoge koji, u suprotnom, ne bi mogli da budu uključeni.\nIz perspektive pacijenta, virtuelni pristup predstavlja uzbudljivu i komfornu novu opciju. U budućnosti će biti važno da pitamo pacijente o njihovim potrebama i radimo na tome da uključimo važne aspekte u dizajn ispitivanja. „Treba da pružimo pacijentima jednostavno iskustvo, u kome će osećati poštovanje, empatiju i podršku uz značajne ishode”.\nPotraga za odgovorima i najbolji način da ih nađemo\nRegulatorni organi su sve otvoreniji za inovacije u sprovođenju kliničkih ispitivanja, posebno kada ih uključimo u ranu i proaktivnu diskusiju i kada su metodologije jasno postavljene. Postoji otvorenost prema novom dizajnu i novim načinima za pronalaženje rešenja za razvoj leka: „Zdravstvene institucije su veoma otvorene da radimo zajedno na pronalaženju novih i za pacijente prihvatljivih pristupa”, rekla je Lada Leyens, Global Regulatory Lead, iz tima Inovacije u kliničkim ispitivanjima u kompaniji Roche.\nKaspar Rufibach, Expert Statistical Scientist u kompaniji Roche, je primetio da ukoliko imate snažan naučni pristup koji podržava inovativnu metodologiju, sigurno ćete ga odbraniti pred svakom zdravstvenom institucijom.\nPromene prvo dolaze sporo, pa brzo\nStavovi prema telemedicini su postali značajno pozitivniji tokom prethodnih godina. Korišćenje telemedicine u periodu pre pandemije je, čak i u SADu, bilo samo 0.5%. Do trećeg kvartala 2020. godine, ovaj procenat je bio 30%.1 U Evropi, postoje velike razlike u spremnosti pojedinačnih zemalja za sprovođenje decentralizovanih kliničkih ispitivanja, koja su, uobičajeno, regulisana lokalnim propisima.\nIskustvo tokom pandemije je uzrokovalo veliko interesovanje od strane regulatornih organa za decentralizovana ispitivanja. „Povratne informacije od regulatornih organa sa kojima smo razgovarali do sad su veoma pozitivne, oni razumeju da je ovo pristup budućnosti i prepoznaju njegovu vrednost za pacijente”, rekla je Elizabeth.\nInovativna klinička ispitivanja sa virtuelnom / decentralizovanom metodologijom nam mogu pomoći da postavimo pacijenta u centar i skratimo vreme potrebno da novi lek dođe do pacijenata. Ovo je važno i zbog pacijenata i zbog društva u celini.\nŠta je decentralizovano ispitivanje?\nDecentralizovani pristup, poznat i kao distributivni, od kuće ili bez odlaska u zdravstveni centar, je način na koji se ispitivanje dovodi u dom pacijenta umesto tradicionalnog zahteva da pacijent dođe u zdravstvenu ustanovu u kojoj radi glavni istraživač. Ovo je omogućeno kroz virtuelnu saradnju glavnog istraživača i lokalnog medicinskog tima, podržano digitalnim tehnologijama i olakšano i kontrolisano kroz posete u domu pacijenta.\nDecentralizovani ili virtuelni protokol (proceduralni metod) je sve zastupljenija inovacija u sprovođenju kliničkih ispitivanja. Donosi mnoge prednosti za pacijente i društvo, uključujući i smanjenje izazova u pristupu zdravstvenoj zaštiti, povećanje jednakosti i uključenosti u klinička ispitivanja, veći potencijal za sprovođenje ispitivanja za retke bolesti, i, na kraju, smanjenje troškova zdravstvene zaštite za društvo.


Od 9. do 13 jula Beograd postaje pozorišni centar sveta! – Balkanekspresrb.rs\nOd 9. do 13 jula Beograd postaje pozorišni centar sveta!\n04/05/2018 Off By\nBeograd ove godine biće centar kulturne diplomatije. U njemu će se, od 9. do 13. jula, u organizaciji Fakulteta dramske umetnosti (FDU)po prvi put održati Svetski kongres Međunodne federacije za pozorišna istraživanja. Pokrovitelj ove manifestacije je predsdnica Vlade Ana Brnabić.\nPredsedavajuća organizacionog odbora Kongresa, Ivana Vujić, (slika levo) profesorka Fakulteta dramske umetnosti, rekla je na konferenciji za novinare da je u najoštirjoj konkurenciji najvećih gradova sveta Studio – laboratorija izvođačlkih umetnosti FDU u Beogradu osvojio organizaciju ovog događaja. U Beograd će doći više od hiljadu učesnika – profesionalaca, teoretičara i praktičara pozorišta. Tu će biti i više od osamdeset volontera iz čitavog sveta i Srbije. Tema je pozorište i imigracija – pozorište nacija i identitet između migracija i nekretanja. Postaviće se pitanja: kako su pozorište, izvođačke umetnosti i performans odgovorili na pitanja egzila, raseljavanja kroz istoriju a i danas.\nUčesnici iz 54 zemlje govoriće o tome i doprineti promenama u kritičkom i kreativnom mišljenju. Tokom petodnevnog Kongresa Beograd će dočekati dr Marvin Karlsona i dr Džin Grejem Džonska iz SAD, zatim dr Bišnuprija Dat iz Indije, dr Džanel Rajnelt iz Engleske, Mivon Li iz Južne Koreje i druge stručnjake pozorišta iz Finske, Australije, Čilea, Japana, Maroka, Švedske, Malte, Nemačke , Irske, Španije…\nNa pitanje Balkanekspresarb da prokomentariše jučerašnju tvrdnju poslanika Vojislava Šešelja kako zbog špijunaže i krađe treba hitno da se smene tri ministra – Vujović, Mihajlovićava i Lončar premijerka je rekla da će Šešelju odgovoriti na poslaničko pitanje ovako:\n“Srbija ima nadležne organe za istraživanje špijuna i lopova”.\nSrbija će prikazati četiri svoja komada među kojima su i Sterijini Rodoljupci .\nAna Brnabić pohvalila je ovaj način kulturne diplomatije i rekla da će uvek podržavati takve susrete:\n-U dvadeset prvom veku nema uspešnog društva koje nije bazirano na kulturi, obrazovanju i kreativnosti. ♦\nGarda Vojske Srbije proslavila praznik\nU Skupštini Srbije – “vruća” rasprava o Vojsci


Vitamin C 1000mg 30 kesica, | Herba Apoteka :: Online\nŠifra proizvoda: 27832 Brend: AbelaPharm\nMulticomplex Senior predstavlja anti-aging formulz sa 13 vitamina, 12 minerala i koenzimom Q10 u idealnim proporcijama, koje se preporučuju ženama i muškarcima nakon pedesete godine života. Ovaj sveobuhvatni preparat štiti kosti, kožu, nervni i kardiovaskularni sistem, te usporava proces starenja.\nMulticomplex Uomo predstavlja dijetetski suplement u čiji sastav ulaze vitamini, minerali, koenzim Q10, taurin i žen-šen. Ovaj preparat je potpuno adaptiran potrebama organizma savremenog muškarca, a odlikuje ga kompletna, izbalansirana i sigurna formulu u skladu sa preporučenim dnevnim unosom vitamina i minerala. Iako moderna ishrana pruža izuzetnu raznolikost namirnica, veliki broj ljudi ima potrebu za dodatnim unosom vitamina i minerala iz razloga što brojni faktori utiču na pojavu disbalansa nutrijenata u organizmu


Lejla Tanović osvojila drugo mjesto na UCI Marathon Series utrci u Slovačkoj – Sport Centar Lejla Tanović osvojila drugo mjesto na UCI Marathon Series utrci u Slovačkoj – Sport Centar\nNajbolja biciklistkinja Bosne i Hercegovine i 14 puta državna prvakinja Lejla Tanović osvojila je drugo mjesto na UCI Marathon Series utrci u Slovačkoj.\nNa utrci od 80 kilometara sa 2.500 metara uspona, Tanović je zauzela drugo mjesto iza Blaže Pintarić iz Slovenije, trenutno najbolje rangirane biciklistkinje svijeta u maraton disciplini i srebrene sa prošlogodišnjeg svjetskog prvenstva. Utrka u Slovačkoj spada u seriju maraton utrka Svjetske biciklističke federacije koje se boduju za UCI ranking. Nakon zadnjeg upisa bodova Tanović je zauzela 71. mjesto na UCI ranking listi, što je ujedno i najbolji plasman u karijeri bh. takmičarke.\n“Utrka je bilo izuzetno naporna s obzirom da sam vozila u veoma jakom intenzitetu četiri sata. Maraton nije moja primarna disciplina, ali usljed malog broja takmičenja zbog koronavirusa odlučili smo da nastupim i drago mi je da sam pokazala dobru formu i osvojila drugo mjesto. Raduje me do sada najbolji plasman na UCI listi, međutim do kraja sezone je ostao još veliki broj utrka tako da ću ga sigurno dodatno popraviti”, rekla je Tanović.\nOvo je prva medalja sa UCI Marathon Series za BiH, a u planu je da Tanović nastupi na još dvije utrke i Svjetskom prvenstvu u maraton disciplini do kraja sezone.\n“Lejla je vozila veoma iskusno i bila je malo više od minutu od prve pozicije kada je pred sami kraj utrke promašila stazu te izgubila dosta vremena dok se ponovo vratila na stazu. Ipak uspjela je iza sebe ostaviti trećeplasiranu Keseg Stevkovu Janku, državnu prvakinju Slovačke te je zadržala drugu poziciju do kraja utrke. Zadovoljni smo pokazanom formom i sada nam predstoje zadnje pripreme za svjetsko prvenstvo”, rekao je selektor Amar Njemčević.\nNaredno takmičenje za četverostruku balkansku prvakinju je četverodnevna etapna UCI S1 utrka u Banja Luci, na kojoj je Tanović u prošloj sezoni odnijela pobjedu.


Igokea dobija protivnika u prvom kolu kvalifikacija za Ligu šampiona: Bajić nema posebnih želja | Glas Laktaša - Nezavisni online magazin\nLAKTAŠI, 15. jula – Košarkaši Igokee danas će saznati ko će im biti rival u prvom kolu kvalifikacija za FIBA Ligu šampiona, a mogući protivnici su Baken Bers, Keravnos, Cmoki i Kluž.\nEkipa iz Aleksandrovca igraće drugi put kvalifikacije u kojima je nastupila 2016. godine, kada je Mornar bio bolji u dvomeču prvog kola. Ujedno, izabranici trenera Dragana Bajića nisu povlašćen tim, što znači da će prvu utakmicu 15. septembra igrati na svom terenu, a revanš u gostima tri dana kasnije.\nMeđu rivalima iz drugog šešira najviše pažnje privlači Kluž kojeg trenira Duško Vujošević. Bilo bi zanimljivo kada bi izvukli rumunski klub, jer Vujoševiću dvorana u Laktašima nije nepoznata i u njoj je osvojio svoju, ali i Partizanovu posljednju titulu ABA lige. Igokea se već susretala sa Keravnosom i Baken Bersom. Sa Kipranima su igrali u nekadašnjem Kupu Rajmonda Saporte tokom sezone 2001/02. i dobili oba meča. Sa klubom iz Danske sastali su se 2007. godine u kvalifikacijama za Čelendž kup i takođe slavili u oba meča. Sa Cmokijem iz Minska nisu imali dodirnih tačaka. Danski, kiparski i rumunski klub bili su prvi na tabeli u trenutku prekida prvenstva, dok bjeloruski sastav nije započeo takmičenje u domaćem šampionatu jer je nastupao u regionalnoj VTB ligi.\n– Teško je bilo šta reći pred žrijeb jer ne možeš uticati na njega i to je samo sreća. Nemam posebnih želja jer moramo igrati bilo koga da izvučemo – rekao je Bajić.\nU kvalifikacijama će nastupiti 16 timova koji su podijeljeni u četiri šešira pa će se ukrstiti ekipe iz prvog i četvrtog šešira, odnosno drugog i trećeg. Osam pobjednika prvog kruga igraće novu rundu i samo četiri ekipe izboriće nastup u grupnoj fazi, gdje ih već čeka 28 ekipa. Drugo kolo kvalifikacija na rasporedu je 22. i 25. septembra.\nIgokea je već sada napravila dobar posao u vezi sa sastavljanjem tima za iduću sezonu pa su angažovani Antabija Voler, Edin Atić, Marko Jošilo, Stefan Fundić, Džeki Karmajkl i Dragan Apić.\nKlubovi i šeširi\nU prvom krugu kvalifikacija nastupiće 16 klubovi koji su podijeljeni u četiri šešira. Nosioci su smješteni u prvi i drugi šešir. Sastavi šešira, prvi: Neptunas (Litvanija), Anvil (Poljska), Frajburg (Švajcarska), Donar (Holandija); drugi šešir: Cmoki (Bjelorusija), Baken Bers (Danska), Keravnos (Kipar), Kluž (Rumunija); treći šešir: Balkan (Bugarska), Hapoel Tel Aviv (Izrael), Igokea (BiH), Iraklis (Grčka); četvrti šešir: Mons (Belgija), Dnjipro (Ukrajina), Sporting (Portugalija), London Lajons (Velika Britanija).\nPrethodni tekstKupci u RS se okrenuli domaćim proizvodima\nSledeći tekstNa korona virus pozitivno još 86 osoba u Srpskoj TROJE IZ LAKTAŠA


Tajno snimljen razgovor kosovskih policajaca i srpskih političara na Brnjaku | Krajina.BA\n“Bez provokacija… na svaki slučaj provokacija bit će odgovoreno”, jedna je od poruka pripadnika specijalnih jedinica kosovske policije na prijelazu Brnjak u opštini Zubin Potok tokom razgovora sa lokalnim političarima sa sjevera Kosova koji je tajno snimila televizija Klan Kosova.\nProtest i dalje traje\nNa prijelazima Jarinje i Brnjak na sjeveru Kosova od ponedjeljka traje protest Srba zbog primjene novih mjera vlade Kosova, a koje se odnose na srbijanske registarske tablice. Za to vrijeme postoji saradnja između lokalnih srpskih političara i policije Kosova. Potpredsjednik Srpske liste Igor Simić i gradonačelnik opštine Zubin Potok ovih dana su snimljeni kako na prijelaze dolaze sa specijalnim jedinicama kosovske policije – odnosno kao pratnja policajcima tokom promjene smjene.\nU srijedu je prištinska televizija Klan Kosova objavila snimak razgovora kosovskog specijalca sa pojedinim lokalnim političarima iz Zubinog Potoka. Očigledno je da je riječ o tajno snimljenom audio i video snimku s obzirom na udaljenost kamere od mjesta događaja i kvalitet zvuka.\nAhmeti objašnjava da ukoliko lokalno rukovodstvo u opštini Zubin Potok želi da mijenja smjene na barikadama to treba da radi na organizovan način kako bi policija bila upoznata sa brojem ljudi koji dolazi. „Neće biti problema ni jednog“, navodi on.\n-Na početku sam jučer imao kontakt sa gradonačelnikom (Srđan Vulović, gradonačelnik opštine Zubin Potok) i on je obećao da će osloboditi jednu traku za vozila. I on zna da, iako je gradonačelnik, ne može da kontroliše sve ljude koji su tu (na barikadama). Zbog toga nisam vršio pritisak na gradonačelnika da ispuni to što je rečeno – kaže Ahmeti.\nOn navodi i da im je rečeno da neće biti provokacija: „Međutim ljudi ovdje čim malo popiju pokazuju srednji prst i tako dalje, da obratite malo pažnju“\n-Nemojte da dozvolite da danas bude nekih provokacija, jer opet sutra treba da dođete sa nekim zahtjevom i da se ispuni to što je rečeno. I neću ponovo da ponavljam taj zahtjev da se oslobodi jedna traka jer znam da vas stavljam u nezgodnu poziciju jer to možda nećete moći da ispunite. To ću uraditi ukoliko dobijem naređenje. Međutim na svaki slučaj provokacije bit će odgovoreno. I gradonačelnik je jučer bio – rekao je Ahmeti.\n„Prenijet ćemo gradonačelniku, zato smo i ovdje došli – da ne bi bilo tenzija, da ne bi bilo provokacija. Mislim da je najbolje da se ovako dogovaramo“, rekao je Nemanja Jakšić, predsjednik Skupštine opštine Zubin Potok.\nPolicajac također uvjerava da će obezbjediti sve uslove za normalnu smjenu ljudi na barikadama, kao i dostavu hrane i pića, te da će samo izvršiti provjeru na kontrolnom punktu.\n-Ali niko neće biti provociran i niko neće biti zadržan ukoliko je sve u redu. Svako ko pokuša nekim drugim putem da prođe mi ćemo kontrolisati i cilj je da kontrolišemo te puteve van glavnog puta. Tamo će biti svako zaustavljen – kaže Ahmeti.\nJakšić je ukazao na specifičnu situaciju mještana okolnih sela u Zubinom Potoku koji svakodnevno moraju da idu preko prijelaza da bi se uopšte kretali po sjeveru Kosova. Policajac ga uvjerava da mještani okolnih sela u blizini prijelaza Brnjak neće imati problema tokom putovanja.\n-Mi ćemo da prenesemo sve ovo, znači 10 ljudi može da dođe, prenijet ćemo mi gradonačelniku on je imao sa vama dogovor za 20, sad ćemo da vidimo – rekao je Jakšić.\nPrethodni članakMinistar Lukač se izjasnio da nije kriv za ugrožavanje sigurnosti Draška Stanivukovića\nNaredni članakVojvotkinja Kejt u čizmama koje Bosanke obožavaju: Idealne za hladnije jesenje dane


Humanost na delu: Nenadu Jovanoviću iz Trna jedna humana žena izmirila dug za struju i kupila životne namirnice - Topličke Vesti | Topličke Vesti\nHumanost na delu: Nenadu Jovanoviću iz Trna jedna humana žena izmirila dug za struju i kupila životne namirnice\nAutor Radica Gavrilović 21 дец 2016\nKURŠUMLIJA- Nakon pisanja Topličkih vesti o bolesnom Nenadu Jovanoviću (49), koji živi sam u selu Trn, javila se jedna sugrađanka, rodom iz Trpeza, koja mu je regulisala dug za struju i kupila životne namirnice. Ona je želela da ostane anonimna ali kaže da očekuje da će još neko pomoći ovom nesrećnom čoveku.\nPredsednik Mesne zajednice Dobri Do Radovan Jelić, apelovao je na sve koji mogu da pokažu solidarnost i slede primer humane sugrađanke i pomognu Nenadu, jer on gladuje, a zima je stigla.\nKada je pročitala tužnu životnu priču o Nenadu Jovanoviću, koji se celog života mučio, nije se se dvoumila ni jednog trenutka. Kontaktirala nas je i bila veoma iznenađena da se niko sem Centra za socijalni rad, koji mu je dao jednokratnu pomoć, nije javio da mu pomogne.\n-Ne mogu da verujem da se niko nije javio. Čovek je gladan i bolestan. Očekivala sam da će još neko da se javi i da mu kupimo više namirnica. On zaslužuje mnogo više i bolje uslove života – rekla je naša skromna sugrađanka plemenitog srca insistirajući da joj ne pominjemo ime.\nNaučena od malih nogu da pomaže i da dobrota i plemenitost krase čoveka, do sada je pomagala nekim porodicama ali nikada nije želela da se slika. Kaže da se rukovodi izrekom „kada daje desnica, da ne zna levica“.\nPredsednik mesne zajednice Dobri Do, Radovan Jelić pokušao je da je ubedi da se predstavi kako bi dala primer drugima, no ona je ostala pri odluci da ostane anonimna.\nRadovan Jelic, predsednik MZ Dobri Do\n-Ona je ponela iz porodice ono što je najosnovnije, da u nevolji treba pomoći a pogotovu gladnom čoveku. Žalosno je što je jedina. Odlučila je da mu plati dug za struju, koji je 2.000 dinara i kupila mu brašno, šećer, zejtin i ono što je on rekao da mu treba, u vrednosti od oko 3.700 dinara. Molim vas da napišite, bez obzira što ona kaže da je ovo skromna pomoć i da ne treba o tome govoriti, kada bi svako dao po ovoliko on nebi gladovao. Molim humane ljude da prikupe po koji dinar i da mu se ponovo kupe namirnice, kako bi zimu preživeo. On je bolestan i zima je pa ne može nigde dinar da zaradi. Samo kada bi došli da vidite gde živi, i u kakvom mu je stanju kuća- rekao je danas Topličkim vestima, Radovan Jelić, predsednik Mesne zajednice Dobri Do, koji će Nenadu uručiti kupljene namirnice.\nInače, Nenadu Jovanoviću majka je umrla kada je imao 11 godina a otac koji je bio teško bolestan i hodao pomoću štaka pre 25 godina, tako da od tada živi sam u trošnoj kući bez primanja.\nKratak url URL: http://toplickevesti.com/?p=55816\n21 дец 2016. Komentari na vestima starijim od 7 dana su zatvoreni RSS 2.0.\n3 komentara za “Humanost na delu: Nenadu Jovanoviću iz Trna jedna humana žena izmirila dug za struju i kupila životne namirnice”\n21. децембра 2016. - 19:42\nSvaka cast gospodji, jadan covek\n21. децембра 2016. - 19:57\nSvaka cast humanoj sugradjanki, ali je bruka sto oni koji imaju puno para se nisu javili da pomognu. Mi sto bi mogli malo da damo treba postaviti kutiju negde u gradu malo ovaj malo onaj i skupilo bi se opet da se kupe namirnice. Apelujem na Nadlezne institucije da postave kutiju u gradu.\n22. децембра 2016. - 00:44\nSve ovo govori u kakvoj jadnoj državi živimo. Dok se političari razbacuju državnim novcem veliki broj populacije nema ni za hleba, Svaki dan se traži pomoć za nekog, koliko dece čeka pomoć? A u medijima predstavnici države govore o uspesima, prodaju maglu.\nPredlog: Od političara tražiti novac za sve kojima je neophodan…


srbijasport.net - Vesti - Prva liga Srbije - RFK Grafičar se oslanja na Zvezdinu mladost\nIza RFK Grafičara je pet dana priprema i prilika da iskusni stručnjak Boško Đurovski testira mogućnosti igrača iz Zvezdinog omladinskog pogona koji su priključeni prvoligašu.\nRadujemo se obnovljenom kontaktu sa "ljubičastima", jer nam u poslednje vreme nije polazilo za rukom da uspostavimo saradnju. Ljubaznošću Balše Terzića, sektetara, dobili smo informacije iz prve ruke vezane za aktuelni prelazni rok i dinamiku priprema.\n- Stav kluba je da nećemo dovoditi starije i iskusnije igrače. Jedini izuzetak je internacionalac Ibanjez, jer na poziciji levog beka nismo imali odgovarajućeg igrača. Mladi igrači su tako dobli priliku da stasavaju i uče pored Ibanjeza. Prva liga će biti dosta jača i cilj nam neće biti borba za titulu, nastavićemo sa našom ulogom razvojnog kluba. Odnosno rezultati nam neće biti primarni, već afirmacija Zvezdine dece, kako bi na kraju sezone mogli ponuditi crveno-belima bar 4-5 igrača, kao što je to bio ranije sa Gavrićem i Nikolićem - razmišlja operativac "grafosa".\nIz omladinskog pogona Zvezde priključeno je pet igrača, braća blizanci Nikola i Jovan Mituljikić, David Petrović, kapiten omladinaca Knežević i Mateja Bačanin. Navedeni igrači su rođeni 2003. godine i nastup za RFK Grafičar biće im vatreno krštenje u seniorskoj konkurenciji. Pet igrača je uzelo ispisnicu i karijeru će nastaviti u superligaškim klubovima. Reč je o Marjanoviću, štoperu Damjancu i napadaču Burmazu, koji su pristupili Radničkom iz Kragujevca, Nemanja Nikolić je obukao dres Kolubare. Klub sa Topčiderske zvezde ostvario je prvi transfer reprezentativca Jamajke Normana Kembela u Čukarički, i na taj način donekle rasteretili budžet.\nSa Crvenom zvezdom, na pripremama u Austriji nalaze se trojica talentovanih "junoša" Lazetić, Matić i Stanković (rođenih 2004. ). Da li će neko od navedenih igrača biti priključen šampionu, konačnu reč imaće Dejan Stanković, šef stručnog štaba.\nPlanom i programom rada predviđeno je da ekipa ostane i trenira u Beogradu do 12. jula kada odlaze na dvonedeljne pripreme na Zlatibor. Pre polaska odigraće test utakmicu, 10. jula, sa srpskoligašem Radničkim sa Novog Beograda.


Optima grupa: Nisu planirana nova otpuštanja u brodskoj Rafineriji - Akta.ba\nOptimizacija broja zaposlenih i troškova poslovanja ni na koji način nije vezana za obustavu rada u Rafineriji nafte Bosanski Brod, tvrde iz "Optima grupe".\n27.09.2019. 10:34 / Izvor: Akta.ba\n"Optimizacija radnih resursa, koja je vezana za tehnološke viškove u Rafineriji nafte, slijedi iste principe kao i u slučaju drugih rafinerija nafte u Evropi (jedinični troškovi proizvodnje po toni krajnjeg proizvoda – naftnih derivata)", navodi se u saopćenju.\n"Dalje smanjenje moguće je u slučaju realizacije tehničkih mjera, izmjene režima opsluživanja opreme, te organizacione strukture preduzeća. Sve to će se, naravno, odvijati uz poštovanje svih normi i propisa vezanih za rad i održavanje proizvodnih objekata ove vrste", dodaje se u saopćenju uprave za marketing "Optima grupe" d.o.o.\nEntitetski premijer Radovan Višković također je rekao da ima informaciju od najodgovornijih ljudi iz rafinerija u Bosanskom Brodu i Modriči, kao i Nestro petrola da neće gasiti proizvodnju, niti odlaziti s ovih prostora.


Interventne mjere skromnih dometa | Eko akcija\nInterventne mjere skromnih dometa\nMjere koje je unutar “epizode upozorenja“ jučer proglasio Operativni štab Vlade Kantona Sarajevo su samo još jedan pokušaj održavanja privida da se nešto ozbiljno radi i imat će minimalan utjecaj na zagađenje zraka u Sarajevu.\nPrva mjera se odnosi na “zabranu korištenja otpada i biomase u pogonima (posebno pilanama i industrijama namještaja), ukoliko uređaj za sagorijevanje nije namjenski projektovan za to gorivo”.\nS obzirom da je članom 10. “Odluke o zaštiti i poboljšanju kvaliteta zraka u Kantonu Sarajevo” (SL KS, 1/13) već propisano da “propisano da postrojenja za sagorijevanje mogu koristiti samo one vrste goriva za koja su projektovana“, uz propisane kaznene mjere, uopšte nije jasno zašto se i vanrednim mjerama ponavljaju odredbe već, valjda, implementiranih odluka.\nOsim ako i samom Operativnom štabu nije jasno da je pomenuta Odluka tek puko slovo na papiru.\nDruga mjera je “Upozorenje da sva postrojenja za sagorijevanje snage preko 1 MW koja koriste čvrsta goriva i teška ulja, smanje produkciju toplotne energije za minimalno 3 stepena C“.\nNema nikakvih sumnji da će ova mjera biti u potpunosti implementirana, preduzeća koja upravljaju postrojenjima će na ovaj način uštedjeti. Utjecaj na zagađenje ove mjere ipak postoji, jer snižavanjem temperature za 3 stepena C, emisije se smanjuju za oko 20%.\nMeđutim, ostaje pitanje:\nKako su se u Sarajevu, gdje je, da bi se riješio problem zagađenja zraka, potrošeno mnogo novca sedamdesetih godina prošlog vijeka, da bi se napravio plinovod do Sarajeva i da bi se uradila konverzija kotlovnica sa čvrstih i tečnih goriva na puno čistiji zemni plin, opet mogle pojaviti kotlovnice na čvrsta i tečna goriva?\nPod kakvim izgovorom je to dozvoljeno?\nTreća mjera je “KJKP "Toplane" Sarajevo, kao i drugi subjekti koji se bave proizvodnjom i distribucijom toplotne energije, a koriste prirodni gas kao energent, nezavisno od njihovih korisnika, smanjuju temperaturu u prostorima koji zagrijavaju za 1 stepen C“.\nOva mjera, osim što će, Toplanama uštedjeti određenu sumu novca, ima zanemariv utjecaj na emisiju štetnih lebdećih čestica, čija visoka koncentracija zadnjih dana je dovela do proglašenja ovih vanrednih mjera.\nČetvrta mjera, “korištenje maksimalnog kapaciteta sredstava javnog gradskog prevoza koji ne zagađuju okoliš (trolejbusi i tramvaji)“ bi imala smisla, da javni prevoz u Sarajevu nije potpuno zapušten i praktično bez ikakvih dodatnih kapaciteta da pomogne u ovakvim situacijama.\nNažalost, višegodišnje sistematsko zapuštanje javnog prevoza je i dovelo do svakodnevnih saobraćajnih gužvi.\nPeta mjera, “Zabrana kretanja automobila čiji motori imaju normu manju od Euro 3 - pojačane kontrole organa MUP-a. Ovo se ne odnosi na vozila policije, inspekcije, ministarstva odbrane, javnog gradskog prevoza, javnih komunalnih preduzeća, vozila sa diplomatskim tablicama i vozila hitnih intervencija (hitna pomoć i vatrogasci)“, također će imati izuzetno skromne efekte.\nPolicija, čak i kada bi se maksimalno angažovala, nema načina da jednostavno i brzo identifikuje vozila sa motorima koji ne odgovaraju standardu Euro 3 i više. Osim isključenja iz prometa, nikakve kaznene mjere nisu predviđene.\nŠesta mjera, “Zabrana saobraćaja za teretna motorna vozila, ukupne mase preko 3,5 tone na potezu Baščaršija - Otoka (Okretnica GRAS-a) u oba smjera. Za vrijeme zabrane saobraćaja postaviti znakove zabrane na ulicama i prilazima ugroženom području“ ostaje tek slovo na papiru.\nZbog aktiviranja klizišta, nakon što su nadležne institucije, naknadnom izmjenom regulacionog plana omogućile neprimjerenu izgradnju na postojećem klizištu, saobraćaj za teretna vozila preko Zaobilaznice je u zadnje vrijeme zabranjen i sav teretni saobraćaj, zajedno sa pratećim zagađenjem, je preusmjeren kroz strogi centar grada.\nSedma mjera, “Osigurati protok motornih vozila bez dužeg zadržavanja na glavnim gradskim raskrsnicama sa izmjerenim najvećim koncentracijama zagađujućih materija, putem uvođenja Centra za upravljanje i nadzora semaforiziranih raskrsnica gdje bi se iz kontrolnog centra moglo uticati na dužinu trajanja "zelenog vala"“.\nS obzirom da se na samo jednoj gradskoj raskrsnici mjere zagađujuće materije, uopće nije jasno šta se sa ovom mjerom htjelo postići.\nOsma mjera, “Privremena zabrana korištenja čvrstog goriva i teških ulja i privremeni prelazak rada industrijskih i drugih objekata na alternativnu vrstu goriva, koje je ekološki prihvatljivije i gdje za to postoje mogućnosti.“\nI ovo je još jedna mjera izuzetno skromnih dometa, jer nikakve sankcije za prekršioce nisu predviđene, uz izuzetno skromne kapacitete nadležnih inspekcija.\nSrećom, suprotno svim vremenskim prognozama, još sinoć je u Sarajevu počeo puhati vjetar koji je barem privremeno rastjerao otrovni oblak, tako da je jutros, po standardu Agencije za zaštitu okoliša SAD, zrak u Sarajevu tek "umjereno zagađen".


Prednosti čajnika od livenog gvožđa\nUbrzo nakon što sam prvi put došao u kontakt sa čajem, prijatelj me je upoznao sa crnim japanskim čajnikom od gvožđa i odmah me privukao neobičan ukus.Ali ne znam koje su prednosti upotrebe, a gvozdeni lonac je pretežak.Sa svojim postepenim razumijevanjem čajnih setova i znanja o čajnim ceremonijama, polako sam naučio da su prednosti kuhanja čaja u ovom željeznom loncu zaista velike!Gvozdena posuda Dobra stvar je što može u potpunosti poboljšati kvalitet vode i poboljšati pikantan ukus čaja.Uglavnom se manifestuje u sledećim tačkama:\nPrednosti pravljenja čaja u željeznoj posudi mijenjaju kvalitetu vode\n1. Efekat planinskog izvora: Sloj peščara ispod planinske šume filtrira izvorsku vodu i sadrži minerale u tragovima, posebno jone gvožđa i hlor u tragovima.Kvaliteta vode je slatka i najidealnija je voda za pripremu čaja.Gvozdene posude mogu osloboditi ione gvožđa i mogu apsorbovati jone hlorida u vodi.Voda kuvana u gvozdenim loncima i planinski izvori imaju isto dejstvo.\n2. Utjecaj na temperaturu vode: Gvozdeni lonac može povećati tačku ključanja.Kada pravite čaj, voda je najbolja kada je svježe skuvana.U ovom trenutku, aroma čajne supe je dobra;ako se više puta prokuha, otopljeni gas (posebno ugljen-dioksid) u vodi se stalno eliminiše, tako da je voda „stara“ i svež ukus čaja će se znatno smanjiti.Voda koja nije dovoljno vruća naziva se „nježna voda“ i nije prikladna za pripremu čaja u željeznom kotliću.U poređenju sa običnim čajnicima, gvozdene posude imaju ravnomerniju provodljivost toplote.Kada je vruća, voda na dnu i okolna toplina i temperatura mogu se poboljšati kako bi se postiglo pravo ključanje.Prilikom kuvanja mirisnih čajeva kao što su “Tieguanyin” i “Old Pu'er Tea”, temperatura vode mora biti visoka, a voda “skuhana u bilo koje vrijeme” učinit će čajnu supu dobrog kvaliteta i neće postići dovoljnu efikasnost čaja i ultimativno uživanje;\nKada prokuvamo vodu ili skuvamo čaj u gvozdenom kotliću, kada voda proključa, gvožđe će osloboditi mnogo jona dvovalentnog gvožđa da nadopuni gvožđe potrebno telu.Ljudi obično apsorbuju trovalentno gvožđe iz hrane, ljudsko telo može apsorbovati samo 4% do 5%, a ljudsko telo može apsorbovati oko 15% feri jona, tako da je ovo veoma važno!Pošto znamo da je ispijanje čaja dobro za naše zdravlje, zašto ne bismo mogli bolje?\nNa kraju, želim da vas podsjetim na održavanje i korištenje željeznih kuhala: kuhala za kuhanje će postati svjetlija i lakša za čišćenje nakon dugotrajne upotrebe.Površina se često može obrisati suhom krpom, tako da će se postupno pojaviti željezni sjaj.To je poput ljubičaste posude s pijeskom i Pu'er čaja.Takođe ima vitalnost;mora se držati suhim nakon upotrebe.Izbjegavajte pranje vrućeg lonca hladnom vodom ili padanje sa visokog mjesta, a potrebno je napomenuti da se lonac ne smije sušiti bez vode.


Aleksandar Vulin čestitao Božić pokojnom patrijarhu Pavlu: Ubrzo stigla ispravka i izvinjenje iz ministarstva (FOTO) | Telegraf - Najnovije vesti\n7. januar 2019 | 14:18 » 19:58\nPovodom situacije koja je nastala zbog greške oglasio se i ministar odbrane Srbije Aleksandar Vulin\nFoto: Profimedia/Danita Delimont/Marko Jovanović\nMinistar odbrane Srbije Aleksandar Vulin čestitao je Božić pripadnicima Vojske Srbije, sveštenstvu i monaštvu, a najradosniji hrišćanski praznik čestitao je i pokojnom srpskom partijarhu Pavlu!\n- Svim pripadnicima Ministarstva odbrane Vojske Srbije, Njegovoj svetosti patrijarhu srpskom gospodinu Pavlu, sveštenstvu, monaštvu i svima koji praznik Hristovog rođenja obeležavaju po Julijanskom kalendaru, upućujem najsrdačnije čestitke - stoji u saopštenju.\nGreška je brzo primećena, a iz kabineta ministra Vulina ubrzo je stiglo izvinjenje i prosleđena ispravljena čestitka u kome se Božić čestita patrijarhu Srpske pravoslavne crkve Irineju.\nIZVINJENJE POVODOM GREŠKE PRILIKOM ČESTITANJA BOŽIĆA\nSlučajnom tehničkom greškom Uprave za odnose sa javnošću Ministarstva odbrane koja je pripremila i juče poslala medijima Čestitku ministra odbrane povodom Božića napisano je ime pokojnog patrijarha Pavla umesto Njegove svetosti patrijarha srpskog gospodina Irineja.\nGreška je ispravljena za nekoliko minuta i medijima je prosleđena ispravka uz molbu za razumevanje. Još jednom se najiskrenije izvinjavamo pre svega ministru odbrane Aleksandru Vulinu zbog nanete neprijatnosti i svim građanima i predstavnicima medija koji su imali razumevanje za grešku.\nMINISTAR VULIN: UŽIVAJTE U BOŽIĆU, MOŽDA VAS NEČEMU NAUČI\nMinistar odbrane, Aleksandar Vulin, reagovao je povodom zlonamernih napada pojedinih medija u vezi sa greškom Uprave za odnose sa javnošću Ministarstva odbrane u božićnoj čestitki upućenoj patrijarhu Irineju.\nMinistar odbrane Srbije Aleksandar Vulin Foto: Marko Jovanović\n- Povodom histeričnih i zlonamernih napada na mene retko se oglašavam. Sa političkim protivnicima se borim, medije ostavljam da pišu kako hoće. Ipak na današnji dan moram da se oglasim. Uprava za odnose sa javnošću Ministarstva odbrane je napravila glupu grešku.\nUmesto patrijarhu Irineju čestitala je blaženopočivšem patrijarhu Pavlu. Grešku je zaposlena u Upravi uočila i odmah ispravila.\nBez obzira na to što je greška brzo ispravljena i što je teško poverovati da bilo koji ministar čita svaki red koji izađe iz njegovog ministarstva pojedini mediji su odmah objavili kako sam ja, Aleksandar Vulin, pogrešio ime patrijarha. Važnije i od ispravljene greške i od istine ko je napravio glupost bilo je napasti i omalovažiti mene.\nDanas je Božić, radujem se ako ste u svojim očima ispali veliki i duhoviti, radujem se što ste bezgrešni. Krivac za grešku se sam javio.\n"Uživajte u prazniku, možda vas nečemu i nauči. Hristos se rodi i svako dobro" Foto-ilustracija: e-stock.us\nU pitanju je Vaša koleginica koja danas nije mirna sa svojom porodicom, plaši se da li će biti kažnjena zbog greške koju je ona počinila, a za koju mene ismevate i vređate. Ja sam socijalista, levičar, ne verujem u kažnjavanje radnika za svaku grešku, neću je ni kazniti ni otpustiti, a posebno ne na dan kada se ljudi vole i kada jedni drugima praštaju. Uživajte u prazniku, možda vas nečemu i nauči. Hristos se rodi i svako dobro - objasnio je Vulin.\nVIDEO: Božićna poslanica patrijarha Pavla\nHaradinajev čovek "udario na Tačija": On ne zna šta radi, ne može da daje obećanja o ukidanju taksi\nPutin potpisao zvaničan dokument: Aleksandar Vučić dobija orden Aleksandra Nevskog (FOTO)\nPrištinski tim se za dijalog priprema u Albaniji: Dan pre odlaska u Brisel održan sastanak u Tirani, predstavnici kriju detalje\nTagovi: Aleksandar Vulin, Božić, Ministarstvo odbrane, Patrijarh Pavle, Srbija, Vojska Srbije\nsale 07.01.2019 23:17\nPa posle patrijarha pavla svako je smesan\nJeretik 07.01.2019 20:48\nMogao je da ode i da mu licno cestita , ne bi smo ni osetili .\nMilan 07.01.2019 19:24\nTo je realnost vidi se da ministar postuje svoje ljude u ministarstvi.


Kraljevo - Pogledaj Ponudu Grada\nUpoznajte Kraljevo, centar Raškog okruga i jedan od najlepših prostora u Srbiji. Grad predstavlja administrativni, privredni, sportski i kulturni centar okruga. Prepoznatljiv je po svom izuzetnom istorijskom značaju, očuvanju tradicije, važnim spomenicima i karakterističnim gastronomskim specijalitetima. Zahvaljujući svemu tome, ovaj prostor je izuzetno turistički primamljiv i posećen tokom cele godine. Za vas smo izdvojili sve najbitnije informacije o ovoj destinaciji i sve bitne detalje njegove turističke ponude. Organizujte savršeno putovanje kroz srce Srbije!\nKraljevo · Kraljevo Okolna Mesta · Lopatnica\n50m² · 1 Spavaća Soba · 3 Osobe\n50m² · 1 Spavaća Soba · 4 Osobe\nSpomenik srpskim ratnicima\nKada posetiti Kraljevo?\nKraljevo je kao izuzetno razvijen turistički centar idealan je za odmor tokom cele godine. U zavisnosti od doba godine, vaši trenuci će biti ispunjeni na različit način:\nTokom leta - letnji sadržaji u gradu su zaista izuzetno bogati: kulturno-istorijskih znamenitosti: Dolina jorgovana i Maglič, preko najlepših srpskih manastira, pa sve do kupališta na Ibru, izleta i planinarenja na okolnim Gledićkim planinama, Troglavu, Čemernu, Radočelu.\nTokom zime - što se zimskih odmora tiče, na raspolaganju su zimske čarolije koje su razvijene na planinama u okolini Kraljeva ili Kopaoniku, udaljenom 50 kilometara od grada. Takođe, tokom zimskih odmora možete uživati u poseti kulturnim prostorima: Narodnom muzeju ili Kraljevačkom pozorištu.\nKako stići u Kraljevo?\nKraljevo je smešteno u centralnoj Srbiji, na raskršću kopnenih i vodenih puteva. Što se tiče udaljenosti Kraljeva od većih gradova Srbije: Beograd - Kraljevo 194 km, Kraljevo - Niš 150, Kraljevo - Novi Sad 284 kilometra, dok je Kraljevu najbliži Kragujevac sa 54 km udaljenosti. Ukoliko idete autobusom iz Beograda i Niša, do Kraljeva trebaće vam nešto više od 3 sata, dok će automobilom put biti pređen za oko 2 sata. Saobraćajni položaj grada izuzetno povoljan, te da do njega možete doći na više načina, i to:\nAutomobilom - dve drumske saobraćajnice vode do Kraljeva: Ibarska magistrala: Beograd – Ljig – Čačak – Kraljevo – Raška, kao i dva pravca auto-puta E-75 Beograd – Niš, sa pravcima koji se odvajaju ka Kraljevu: – Batočina – Kragujevac – Kraljevo i – Pojate – Kruševac – Vrnjačka banja – Kraljevo.\nVozom - Od Kraljeva ka istoku vodi železnička pruga i drum u pravcu Kragujevca i dalje dolinom Velike Morave. Ovim dolinama vodi železnička pruga međunarodnog značaja Beograd – Niš – Skoplje, odnosno Niš – Sofija – Istanbul. U pravcu zapada, prema Čačku i Užicu, Kraljevo se vezuje za železničku magistralu Beograd – Bar. Detaljne informacije o železničkom prevozu dobićete na linku: Železnice Srbije - Red vožnje.\nAutobusom - Kraljevo sa velikim gradovima Srbije povezuju brojne autobuske linije. Iz glavnog grada za Kraljevo dnevno kreće više od 5 polazaka, a cena povratne karte je 1050 dinara. Ukoliko krećete iz Niša, biće vam na raspolaganju dva polaska dnevno, uz cenu identičnu kao iz Beograda. Za sve dodatne informacije pozovite Autobusku stanicu Kraljevo: 036/313‑444.\nAktivnosti za turiste u Kraljevu\nKraljevo je destinacija koja zaista može da ponudi izuzetno bogat repertoar različitih aktivnosti za turiste. Tokom boravka u gradu na raspolaganju su:\nBiciklizam i planinski biciklizam - Kraljevo je grad koji je razvio brojne staze kako u gradu i prigradskim naseljima, tako i na okolnim planinama. Možete uživati u rekreativnom biciklizmu kroz grad ili nešto zahtevnijem planinskom biciklizmu na okolnim planinama: Stolovi, Golija, Radočel. Najpopularnije je spuštanje sa Čikera, vrha na Stolovima, sa koga se pruža zadivljujuć pogled.\nAktivnosti na vodi - Kraljevo je grad kroz koji protiče reka Ibar, idealna za rafting i kajak. Staza Grmčić predstavlja jednu od najboljih vodenih deonica za vožnju kajaka, a na Ibru postoji i nekoliko rafting tura. Najpoznatiji je spust od Bujanovca, koji je dugačak 12 kilometara, kao i izlet od Ušća do Magliča dug 30 kilometara.\nParaglajding i panoramsko razgledanje grada - ljubitelji avanture i adrenalina mogu uživati u lepotama pejzaža u gradu i oko njega iz ptičje perspektive. Geografski uslovi omogućili su da se u gradu razvije paraglajding, pored koga vam je na raspolaganju i panoramsko razgledanje grada iz sportskih aviona.\nJahanje - grad koji čuva uspomenu na viteške dane i srednjovekovni život ne može se zamisliti bez konja i konjičkog sporta. Turistička ponuda grada razvila je škole jahanja, jahanje u prirodi, boravak i druženje sa konjima, kao i vožnju starim čezama ili nešto romantičnijim kočijama, koje će učiniti da se osećate kao junaci iz bajke.\nManifestacije i festivali u Kraljevu\nS obzirom na vrlo razvijenu turističku ponudu grada i izvrsne lepote koje se u njemu nalaze, stvoren je veliki broj manifestacija koje slave najbitnija mesta, datume i događaje. Predstavljamo vam najpopularnije:\nMaglič Fest - jedan od simbola ovog dela Srbije, manifestacija koja se održava na prostoru srednjovekovnog grada Maglič. Tokom jednog majskog dana (25. maja) ovde se održavaju viteške bobe, nastupi grupa koje izvode srednjovekovnu muziku, glumačke predstave, a sve to upotpunjavaju kostimirani vitezovi, princeze, trubaduri paževi, pa se Maglič zaista vraća u srednji vek.\nMaturski ples - izuzetno lepa i nesvakidašnja manifestacija, koja se održava na centralnom gradskom trgu, u vreme raspuštanja maturanata svih srednjih škola. Započinje plesom kvadrila, a završava se tradicionalnim kolom. Tačno u podne svi maturanti se skupljaju i započinju ples uz muziku Johana Štrausa.\nRock and River - leto (29. i 30. juna) u Kraljevu upotpunjeno je kvalitetnim zvucima koji se šire na više lokacija u gradu. Ova muzička manifestacija dovodi vodeće rok muzičare, koji nastupaju uživo na splavovima uz reku, kafićima i bini utvrđenoj pored Ibra.\nSrebrni kazan - početkom septembra (od 7. do 9) svake godine Kraljevo se pretvara u pravi raj za ljubitelje tradicionalnih srpskih specijaliteta. Održava se više od 25 godina, tokom kojih se organizuju takmičenja u pripremi tradicionalnih jela: pasulja prebranca, riblje čorbe, a program je upotpunjen i izložbama meda i hajdučkim višebojem.\nLikovna kolonija Studenica - jedna od najbitnijih kulturnih manifestacija u Srbiji okuplja umetnike iz zemlje i regiona, koji svoje likovno umeće razvijaju u manastiru Studenica. Održava se svake godine u avgustu, dok se izložba sakupljenih radova prezentuje u oktobru.\nDani jorgovana - jedna od najlepših manifestacija u celoj Srbiji održava se u čast Jelene Anžujske, srpske kraljice i francuske princeze. Održava se svake godine 26. aprila, a podrazumeva niz različitih manifestacija i kvalitetnih programa koji sećaju na vreme Nemanjića.\nVeseli spust - spust Ibrom od Magliča sve do gradske plaže u Kraljevu. Ibar krajem jula postaje destinacija na kojoj je zagarantovan odličan provod, luda vožnja, koja je praćena zvucima najkvalitetnijih trubačkih orkestara. Veseli spust traje jedan dan - 26. jul.\nSadržaji za decu u Kraljevu\nKraljevo je razvilo brojne sadržaje i atrakcije u kojima će uživati najmlađi posetioci. Tokom boravka u gradu mališanima su na raspolaganju:\nRazne sportske aktivnosti - planinarenje, šetnje u prirodi, biciklizam na stazama Golije, Radočela, Stolova, kao i jahanje konja i druženje sa ovim divnim životinjama na širokim pašnjacima i prostorima na otvorenom.\nKupališta - grad poseduje uređena kupališta na rekama, ali i gradske bazene. Mališani će uživati na gradskoj plaži na Ibru, gradskom bazenu, bazenu Mošin gaj, udaljenom samo par kilometara od centra, etno-kupalištu Matovića vodenice u selu Bogutovac ili skrivenim plažama na rekama Zapadna Morava, Ibar, Kamenica, Žiča.\nIgraonice na otvorenom i zatvorenom - kao veliki grad i razvijen centar, Kraljevo nudi mnogobrojne prostore za dečju igru kako na otvorenom, tako i na zatvorenom. U centru grada se nalazi dečje igralište sa brojnim spravama, dok su od zatvorenih varijanata najpoznatije: Igraonice Dečje kraljevstvo u ulici Cara Dušana i Dečje carstvo u ulici Milutina Kekerića.\nZabava i dečji odmor na planini Goč - ova planina je savršena turistička destinacija za zdrav i aktivan dečji odmor. Bogata stazama za šetnju i igru, ali i sadržajima poput sportskih terena za košarku, mali fudbal, skijanje i sankanje, te dečjim odmaralištem postala je savršen prostor za druženje i zabavu mališana.\nŠta videti u Kraljevu?\nPotrudili smo se da u nastavku predstavimo sadržaje koji se nalaze u samom gradu i na najbolji način prezentuju njegovu tradiciju i kulturu:\nTrg srpskih ratnika - zaštitni znak Kraljeva, za koji se veruje da ga ja stvorio lično knez Miloš 1832. godine. Karakterističan je po kružnom obliku, koji je upisan u ortogonalnu šemu ulica koje se seku pod pravim uglom.\nSpomenici - Kraljevo poseduje niz spomenika koji čuvaju sećanje na velike ljude ovog kraja i važne istorijske događaje. Najpoznatiji su: Spomenik srpskim ratnicima izginulim u ratovima 1912. do 1918. godine, koji je smešten na gradskom trgu; Spomenik otpora i pobede - posvećen žrtvama Drugog svetskog rata\nGospodar Vasin konak - objekat koji čuva sećanje na životu u 19. veku i pokazuje način gradnje tadašnjih varoških kuća. Posle brojnih različitih namena koje je imao danas je pretvoren u Pravoslavni duhovni centar Vladika Nikolaj Velimirović.\nAdžića kuća - najstariji stambeni objekat u grad, koji je primer folklorne arhitekture balkanskog stila prve polovine 19. veka. Čuva sva obeležja tadašnjeg života i sve detalje koji su pripadali stanovnicima tadašnjeg Kranovca.\nMuzej - objekat izgrađen 1873. godine, danas je pretvoren u Narodni muzej, u kome se čuvaju zbirke iz oblasti: arheologije, numizmatike, istorije, etnologije, likovne umetnosti i prirodnih nauka.\nCrkve - Crkva spaljivanja moštiju Svetoga Save i Saborna crkva Svete Trojice predstavljaju dva najznačajnija veska objekta u gradu. Saborna crkva nastala je u 19. veku, dok je crkva posvećena Svetom Savi novijeg datuma - oslikana je krajem 20. veka.\nSpomen-park Kraljevački oktobar - kompleks posvećen streljanim građanima Kraljeva od strane Vermahta 1941. godine. Na prostoru masovnih grobnica stvoren je spomenički kompleks, koji čini nekoliko kolona kamenih skulptura.\nKraljevačko pozorište - kvalitetna kulturna institucija, koja na svoje daske postavlja najpoznatija dela srpske i svetske književnosti. Pozorište poseduje i scenu za decu, a od predstava preporučujemo Ožalošćenu porodicu i dečju Čarobnjak iz Oza.\nVeoma razvijena turistička ponuda svakako obuhvata i vrlo kvalitetne i raznovrsne smeštajne jedinice, u kojima možete boraviti tokom svog odmora u Kraljevu. Na raspolaganju su:\nHoteli - najluksuzniji tip smeštajnih jedinice pružiće i najveći užitak. Kraljevo se može pohvaliti hotelima sa 4 zvezdice, kakvi su Kristal, Botika i Turist, ali i nešto manje luksuznim: Tehnograd, Belvedere, Đerdan. Cene se kreću od 12000 po noćenju, pa do 3200 dinara.\nApartmani - apartmanski tip smeštaja dostupan je širom grada i postao je jedna od omiljenih turističkih opcija. Vrlo kvalitetni stanovi dostupni su vam za oko 3000 dinara po noćenju, odnosno nešto više od 10€ po osobi.\nEtno-smeštaj - jedna od najkarakterističnijih smeštajnih kategorija u ovom kraju. Seoski smeštaj je savršen za sve one koji žele da uživaju u potpunom miru. Na teritoriji Kraljeva najpoznatija su domaćinstva: Šekler, Orlovo gnezdo i Selena u selu Rudno, kao i Biser Lopatice u selu Lopatice. Noć u etno-objketima dostupna je za već od 10€ po osobi.\nVažni telefoni i informacije u Kraljevu\nU nastavku navodimo sve najvažnije telefone koji vam tokom boravka u Kraljevu mogu zatrebati.\nCentrala MUP-a: 036/364 – 000\nŽeleznička stanica — 313-555\nAutobuska stanica — 313-444\nTaksi stanice — 311-911; 326-326;\nGradska uprava grada centrala: 036/30 6000\nBolnica — 301-968\nMedicinski centar — 332-522; 301-988\nDom zdravlja „Ribnica“ — 372-070\nApoteka „Centar“ — 315-650\nZa sva dodatna pitanja možete se obratiti turističkoj organizaciji Kraljeva na broj telefona: 381 36 316 000; 316 001. Njeni vodiči su vam na raspolaganju svakog radnog dana od 07:00 do 20:00h i subotom od 09:00 do 14:00h.\nGde jesti u Kraljevu?\nKraljevo je grad koji nudi najukusnije specijalitete tradicionalne srpske kuhinje, ali i moderne kulinarske đakonije inostranih kuhinja. Najpoznatiji specijaliteti su kajmak sa vrelom pogačom, rečna pastrmka i teletina ispod sača. Najbolje slatke i slane obroke ćete pronaći u:\nRestoranima - Kralj, Ženeva, As, Nacional i Etno restoranu Brvnara\nPicerijama - Mirage. Matini, Zeleni zub, Sunce, Venezia\nPoslastičarnicama - Pelivan, Extreme Mirage, Dolce Vita\nGde izaći u Kraljevu?\nKao i svaki segment turističke ponude, i noćni život Kraljeva je izuzetno bogat i raznovrstan. Shodno tipu provoda i muzike koju preferirate na raspolaganju su vam:\nTradicionalne kafane - mesta u kojima ćete uživati u tradicionalnim narodnim zvucima. Njapoznatiji ugostiteljski objekti ove vrste su Kafana Pariz, smeštena na južnom obodu centralnog kraljevačkog trga, kao i Kraljica Ibra, smeštena na keju uz reku.\nModerni klubovi - noćni provod ovde traje do jutra i privlači najveći broj posetilaca tokom čitave godine. Najpoznatiji klubovi su: Loco, Uno momento, Passage, Havana.\nBarovi - ukoliko ste za nešto opušteniji provod, moći ćete da uživate u Golubu ili iBaru, mestima koja neguju odličan rok zvuk i gde je atmosfera najbolja tokom letnjih dana s obzirom na to da se nalaze na otvorenom.\nPrevoz i taksi u Kraljevu\nKraljevo poseduje izuzetno razvijen gradski prevoz, koji saobraća duž čitavog grada, a prevozi putnike i do prigradskih naselja. Na zvaničnom sajtu grada, možete videti detaljan Red vožnje gradskog prevoza, koji saobraća od 07 do 23 časa.\nTaksi u Kraljevu\nDuž grada i do njegovih prigradskih naselja se možete voziti koristeći usluge taksi službi. Kraljevo poseduje veliki broj taksi službi, koje su dostupne tokom 24 časa, a čije su usluge znatno jeftinije u poređenju sa ostalim velikim gradovima Srbije. Najpoznatije taksi agencije su:\nBond taxi - 036 317911; As taxi 036 323323; Tref Taxi KV 036 323232; Mega Taxi KV 036 303303\nParking i javne garaže u Kraljevu\nS obzirom na to da u Kraljevu ne postoji javna garaža, na raspolaganju vam je parking duž gradskih ulica. U gradu se vrši naplata parkiranja, koju možete izvršiti slanjem SMS poruke ili kupovinom papirnih parking karata. Moguća je i kupovina dnevnih karata koja iznosi 160 dinara za ceo dan.\nCene parkinga su podeljene u donosu na zonu:\nPrva zona - crvena boja - u kojoj jedan čas iznosi 39 dinara, dostpuna u ulicama: Cara Lazara do raskrsnice sa ulicom Vojvode Putnika, Cara Dušana do raskrsnice sa ulicom Vojvode Putnika, Heroja Maričića i 4. kraljevački bataljon i Miloša Velikog.\nDruga zona - žuta boja - u kojoj jedan čas iznosi 28 dinara, koja počinje na raskrsnici ulica Vojvode Stepe i Zelena Gora i ide prema istoku ulicom Zelena Gora do raskrsnice sa ulicom Dimitrija Tucovića kojom nastavlja u istom smeru do raskrsnice sa ulicom Vojvode Putnika, gde skreće prema jugu ulicom Vojvode Putnika do raskrsnice sa ulicom Jug Bogdanovom.\nOkolina Kraljeva predstavlja jednu od turistički najbogatijih oblasti u Srbiji. U njoj se nalaze predivni pejzaži, kulturno-istorijske znamenitosti, prirodne lepote i ljudskom rukom stvorene atrakcije. Najpoznatije su:\nTvrđava Maglič - jedna od najbolje očuvanih srednjovekovnih tvrđava u Srbiji nalazi se na 30 kilometara od grada i predstavlja najdominantnije obeležje Ibarske doline. Sa ovog utvrđenja se pruža predivan pogled na okolne pejzaže. Prvi pisani podaci o ovom srednjovekovnom gradu potiču iz 1337. godine, sastoji se od 7 kula visokih 10 metara i glavne Don Žuan kule sa preko 20 metara visine.\nDolina jorgovana, Ibarska klisura - mesto prožimanja i ukrštanja brojnih tradicija i kultura, poprište važnih događaja, mitova i legendi. Bogata šumom, ulepšana poljem jorgovana, ova dolina izgleda bajkovito. U njoj se nalazi i podzemna crkva, crkve brvnare, crkve zvane „Ibarske preletnice“ jer su za noć „preletale“ iz sela u selo, Stara Pavlica i još mnogo važnih kulturno-istorijskih mesta i građevina.\nSeoski turizam u selima Lopatica i Rudno - jedno od najznačajnijih obeležja ovog kraja jeste očuvanje i razvoj seoskih prostora, koji su postali značajne turističke atrakcije. U selu Lopatice, koje se nalazi na svega nekoliko kilometara od grada, razvijeni su turistički kompleksi koji nude odličan smeštaj i ukusne obroke, prostore sa čistim vazduhom, ispunjene mirom.\nMataruška banja - jedna od najlepših banja u Srbiji, izvorište lekovite vode, destinacija koja još od 19. veka prima goste i ulepšava njihove odmore. Nalazi se na svega 8 kilometara od Kraljeva i predstavlja obaveznu destinaciju tokom odmora u ovom delu Srbije. Poseduje jedan od najlepših parkova u Srbiji, predivno prirodno okruženje: šume, bujnu vegetaciju, koji stvaraju čist vazduh, kao i izvore koji leče sve vrste oboljenja: od hormonskih poremećaja do reume.\nNajznačajniji srpski manastiri - u okolini grada se nalaze manastiri Studenica - na 60 kilometara, Žiča na svega 5 kilometara i Ljubostinja na 36. Ove svetinje čuvaju spomen na srpsku srednjovekovnu državu i najvažnije simbole srpske tradicije. Oni su najbolji pokazatelji života u prošlosti i važnih istorijskih trenutaka srpskog naroda.\nRana istorija Kraljeva - Najstariji pomen naselja datira iz 10. veka, a u daljim vekovima ovaj deo je postao poprište razvoja mlade srpske srednjovekovne države. Krajem 12. veka podignut je manastir Studenica, a u 13. Žiča, u kojoj je krunisan prvi srpski kralj Stefan Pvovenčani. Dalje se razvoj ovog područja nastavlja u 18. veku, tačnije 1718. godine sa potpisivanjem Požarevačkog mirra i uspostavljanja astijsko-turske granice duž Zapadne Morave. Od tada kreće ubrzan razvoj, koji se nastavlja i u 19. veku, kada Kraljevo postaje gradsko središte Srbije, sa prvim urbanističkim planom.\nNovija istorija Kraljeva - posle Prvog svetskog rata počinje industrijalizacija grada, kada se stvara fabrika aviona i fabrika aviona, što dovodi do povećanja broja stanovnika. Razvoj se zaustavlja kapitulacijom Jugoslavije u Drugom svetskom ratu, a posebno nakon masovnog streljanja u oktobru 1941. godine. Nakon Drugog svetskog rata razvoj se nastavlja i započinje otvaranje novih preduzeća i fabrika. Razvijaju se i otvaraju nove škole, a 1970. godine i Mašinski fakultet. Kraljevo je danas značajan kulturni, prosvetni i turistički centar.\nGeografija i klima Kraljeva\nGeografija - Kraljevo je se nalazi u samom srcu Srbije u Raškom upravnom okrugu. Zauzima površinu o 1.529 kilometara kvadratnih i predstavlja jedan od najvećih upravnih, kulturnih i industrijskih centara ovog dela Srbije. Smešten je na ušću Ibra u Zapadnu Moravu, a oivičen pitomim šumadijskim i oštrim starovlaškim i kopaoničnim planinama, od kojih su najpoznatije: Goč, Stolovi, Čemerno. Prosečna visina grada iznosi 206 metara. Reljef grada i okoline može se označiti kao raznovrstan: od listopadnih i četinarskih šuma, preko pašnjaka do terena pogodnog za sadnju voćnjaka i vinograda.\nKlima - u gradu vlada tipična umereno-kontinentalna klima, koju odlikuje postojanje sva četiri godišnja doba. Leta su topla i sunčana, a zime oštre i hladne. Prelazna godišnja doba postoje, ali su prilično nestalna. Srednja temperatura u gradu je 11 stepeni: leti 22, a zimi oko nule. Tipična odlike ove lime je i vetar košava, koji je najučestaliji tokom pozne jeseni, zime i ranog proleća, dok se tokom ostalih perioda godine najviše beleže zapadni i severozapadni vetar.\nPrema popisu iz 2011. godine u Kraljevu živi 125.500 stanovnika\nBeleži se prilično jednak odnos muškog i ženskog stanovništva.\nU gradskom jezgu živi 55 % stanovništa, dok je ostatak smešten u prigradska naselja.\n95% stanovništa pripada srpskoj nacionalnosti.\nTradicija i kultura Kraljeva\nCentar srednjovekovne države - Najznačajnije obeležje Kraljeva i njegove okoline je očuvanje važnih kulturno-istorijski spomenika, koji su potiču iz perioda najvećeg uspomena srpske srednjovekovne države. Utvrđanje Maglič, najznačajniji srednjovekovni manastiri i crkve brvnare, Dolina jorgovana, manifestacija Maglič fest, koja se odigrava u čast očuvanja sećanja na viteštvo i život princeza, paževa, kraljleva.\nOčuvanje tradicionalnog - Ovaj kraj Srbije se svojski trudi da razvije i sačuva najznačajnija tradicionalna obeležja i seoske prostore sa očuvanim kućicama i pomoćnim zgrada ukojima su živeli naši stari. U okviru njih se pripremaju i služe najukusnija nacionalna jela, po kojima je ovaj kraj prepoznatljiv. Na prvom mestu je svakako domaći kajmak serviran sa vrućom domaćom lepinjom, kao i teletina ispod sača, pečena u tradicionalnim furunama.\nNajčešća pitanja turista o Kraljevo\nZašto posetiti Kraljevo?\nKraljevo treba posetiti zbog važnih kulturno-istorijskih spomenika, zanimljivih manifestacija i prirodnih lepota.\nKada je najbolje posetiti Kraljevo?\nKraljevo je najbolje posetiti tokom letnjih i prolećnih meseci.\nNajpoznatije manifestacije u Kraljevu su: Maglič fest, Dani jorgovana i Veseli spust.\nKako pronaći smeštaj u Kraljevu?\nNajbolji smeštaj možete pronaći na stranici: Apartmani Kraljevo.\nProsečna cena smeštaja u Kraljevu je 20€.\nNajpoznatije atrakcije u Kraljevu su: Trg srpskih ratnika i Maglič.\nKoliko turisti u proseku ostaju u Kraljevu?\nTuristi u Kraljevu najčešće biraju vikend putovanja, te ostaje dva ili tri dana.


Handmade jewelry & acessories by mima: October 2008\nKada sam bila mala(tj.manja nego sada;),uvek sam posle zavrsetka skolske godine isla na minimum nedelju dana kod babe i dede u selo.Mnogo me uspomena vezuje za taj period,a jedna od njih se odnosi i na jagode,koje su rasle u basti iza kuce,ispod nekog zbuna...ne secam se koja je biljka u pitanju,znam samo da je bio bockav :) .\nU periodu kada sam boravila tamo,jagode jos nisu bile skroz zrele,ali to mi nikada nije smetalo jer su i tada bile mnogo slatke.\nSkoro sam bila u selu i kada sam zasla u tu bastu iza kuce,videla sam samo gomilu sive zemlje i poneku travku,nema zbuna,nema jagoda ispod njega...i cim sam dosla kuci,napravila sam nekoliko,doduse nisu tako slatke,ali meni su podjednako drage;)\nPredstavljam vam jednu od njih koja mi se posebno dopada:\nNapravljena je od belog efa plasta light,smirglana,obojena temperom i vodenim bojama i zatim lakirana u nekoliko slojeva.\nKada sam vec kod efa plasta,potpuno sam odusevljena njime,i planiram opet da ga nabavim,jer mi je zaliha pri kraju.Odusevljava me sto se odlichno oblikuje i secka,a kasnije se smirglanjem moze dooblikovati po zelji.Odlicno se boji,brzo susi i lakira bez problema bilo kojim lakom.U pocetku smo se malo "svadjali" ,ali navikne se covek vremenom na sve,pa smo se vrlo brzo sporazumeli i sada saradjujemo bez problema;)\nPosted by handmade by mima at 00:55 5 comments:\nEvo i mene da se pridruzhim igri...tagovalo me je nekoliko vas,ali najbrzha je bila draga moja Nena\nPravila igre su sledeca:\n1. Ostavite link do onoga ko vas je odabrao, i listu pravila na svom blogu.\n2. Napisite 7 cinjenica o sebi.\n3. Odaberite 7 ljudi na kraju posta i ostavite njihova imena i linkove do njihovih blogova.\n4. Obavestite ih da su odabrani tako sto cete ostaviti komentar na njihovim blogovima.\nchinjenice o meni...hmmm ima ih puno,evo 7 zanimljivih :)\n1.obozhavam da pravim balone od zhvake\n2.volim da sedim na pozharnim stepenicama i posmatram kako pada kisha\n3.omiljeno doba godine mi je jesen\n4.chesto chitam novine i chasopise s kraja\n5.obozhavam da chitam i chitam prilichno brzo,u stanju sam da ostanem budna celu noc da bih dovrshila knjigu koja mi se dopada\n6.omiljene zhivotinje su mi machke i hrchci(chuvam jednog belog patuljastog koji se odaziva na ime Kiwi:)\n7.petkom popodne i nedeljom mi je mozak na off :)\ntagujem sledece blogove!\n7.zvezdica aka tamaris :)\nPosted by handmade by mima at 16:19 1 comment:\nMoram napisati neshto u svoju odbranu,nema me vec duzhe vreme na blogu,priznajem sramno sam ga zapustila....nije da nema novih stvarcica,ima ih-samo nisu sklopljene kako treba :)\nRenovirali stan,dochekivala sestru,spremala se za ekskurziju,bila na ekskurziji,vratila se sa ekskurzije i odmah me zatrpali sa svih strana:pismeni,kontrolni,odluka o fakultetu,spremanje za prijemni...i pored svega toga doshla mi neka zhuta minuta...\nAli obecavam da cu se uredovniti i okachiti novine u najmanjem roku!\nPosted by handmade by mima at 00:51 2 comments:


Chevrolet Aveo test Promocija\nKako je malo vremena trebalo da iz svesti potisnemo nekadašnji Daewoo, i zamenimo ga robnom markom Chevrolet. A još brže, Kalos postao Aveo\nKada je GM, nakon kupovine Daewooa, južnokorejskim automobilima prilepio bedž Chevroleta, bilo je mnogo začuđenih pogleda. Na prvi pogled, u psihi kupaca Chevroleta se teško mogla izvršiti konverzija između američke marke i relativno jeftinih i jednako relativno kvalitetnih automobila sa Dalekog istoka. Međutim, već letimičan pogled u kratkoročnu perspektivu je mogao otkriti jednostavnu strategiju GM-a koja se pokazala ispravna, i to za manje vremena nego što je bilo ko mogao očekivati.\nVeć lagano vizuelno doterivanje i proteklo vreme je učinilo svoje. ”Šta to beše Daewoo?” - je upravo ono što je GM želeo i postigao. I šta više, malo ko uopšte i postavlja pitanje gde se vozila projektuju i razvijaju, a na kraju i proizvode.\nU slučaju porodice Aveo/Kalosa koja je startovala 2002. godine postoji nekoliko veoma bitnih elemenata. Samo u toku 2007. prodato je preko 111.000 jedinica, što nedvosmisleno govori koliko su ovo bitni modeli u ponudi. Takođe, krajem 2007. Aveo je postao prvi Chevrolet koji je proizveden u Evropi, odnosno u pogonu GM-a u Poljskoj.\nI od ove godine na svim tržištima, a to znači u čak 130 zemalja od Australije, preko Novog Zelanda i Kine, pa sve do Severne Amerike, ovaj automobil će se prodavati pod imenom Aveo, bez obzira da li se radi o verziji sa 3, 4 ili 5 vrata. Dakle, njegovo je tržište ceo svet...\nSimpatičan automobil. Moglo je da ga još više distanciraju od "kalosa" pozadi. Napred su solidno obavili posao. Samo da na EuroNCAP-u ne prođe loše. Kažu da će dobiti četiri zvezdice.


Upoznajte naše DJeve | ASAP\nAll Star Alience\nMiloš Vujović je deo srpske underground scene elektronske muzike preko 15 godina. Njegova produkcija i miksevi mogu se okarakterisati kao rolling ili pumping techno. Od nastupa izdvaja svoj debi na Dance Areni Exit festivala, nastupe u Holandiji, Hrvatskoj, Makedoniji i drugim zemljama regiona. Tokom karijere sarađivao je sa brojnim internacionalnim imenima, od kojih su neki Cristian Varela, Jay Lumen, Luigi Madonna, Mladen Tomić i Markantonio, kao i sa svim poznatijim domaćim imenima. Član je tima okupljenog oko Tauten izdavačke kuće.\n#progressive #techhouse #techno\nRazličita iskustva s muzikom uticala su na odluku da se Dymo upusti u svet elektronske muzike, od roka koji je svirao njegov brat, sviranja akustične gitare u mladosti, do slušanja repa. Zato su mu danas setovi različiti: ritmični, puni progresivnih melodija, techno vožnje i zavodljivih vokala. Bio je član pančevačkog DJ dua Glasskeeperz od 2010 do 2016. U šest godina ove saradnje nastupio je na dva najveća festivala u regionu (Exit i Lovefest). Nastupao je na Serbia Dance Tuningu. Bio je rezident u poznatim beogradskim klubovima poput Sounda, Minta, Radionice, Minticha. Danas je član pančevačke DJ organizacije ASAP, domaćin mnogim domaćim DJ-jevima u poznatim lokalima u Pančevu – Štabu Pogon, Galaksiji, Vozu i Domu Omladine Pančevo.\n#techno #progressive #house\nJedinstven zvuk koji domaći producent i di-džej Lobor D producira i pušta blend je old school i modernih progressive house motiva. Do sada, objavljivao je EP izdanja za Deep Life Records i Circles Digital Records, singlove za I AM DIFFERENT i remikse za Don’t Look Productions i Circles Digital Records. Kao rezident i promoter radi u pančevačkom klubu Štab Pogon od otvaranja 2012, od kada je sarađivao sa brojnim umetnicima iz Nemačke, Holandije, Francuske, Makedonije, Grčke, Bugarske, Srbije... Imena sa kojima je delio pult su Hernan Cattaneo, Nick Warren, Dexon, Danny Howels, Weska, Space Motion, TKNO, Andrew Meller, Paride Saraceni, Milos Vujovic, Ilija Djokovic, Veljko Jovic, Glaskeeperz, Bokee Kinetic Vibe...\nMilos Resanovic Rescobar pokazao je interesovanje za muziku od malih nogu. Poreklom iz Pančeva, ovaj di-džej radi pod funk, jazz, disco, soul i hip hop uticajima, od 2000. godine. Danas, član je Disko Zoo ekipe, poznate po svojim ludim žurkama. Osim Rescobara, u ovom timu okupljenom oko Disko Zoo etikete (čiji je vlasnik Gramophondzie), osim Rescobara ima mnogo talentovanih di-džejeva i producenata kao što su Manjane, Mark Funk, Copyshop Downtown i Wise D & Kobe. Poznat je po soulful deep jackin zvuku, mada pušta širok dijapazon kvalitetnog house zvuka. Nastupao je širom Južne Evrope, pored imena kao što su Gramophonedzie, Tommy Largo, DJ Mes, Sonny Fodera, Copyright, Soydan, Blacksoul i Combined.\n#house #techno #funk\nPančevac Predrag Vujačić aka Sugarave di-džejingom se aktivno bavi od 2007 godine. Član je organizacije All Stars Alliance Pančevo i bivši član poznatog pančevačkog di-džej dua glasskeeperz. Tokom 6 godina rada pod glasskeeperz imenom nastupao je na dva velika regionalna festivala Exitu i Love Festu, kao i na festivalu Serbia Dance Tunning. Takođe, Imao je priliku da radi sa velikim brojem domaćih, uticajnih di-džejeva i producenata, po klubovima širom Srbije. U rodnom gradu ga često možete čuti u Vozu i klubu Štab Pogon. Bio je rezident poznatih beogradskih klubova Sound i Radionica. Trenutno je jedan od rezidenata kluba MINT. Pretežno je orjentisan ka tek hausu i tehnu, a muziku koju vrti karakterišu dobar gruv, snažni kikovi, interesantni vokali i primese haus i esid haus muzike.\nSloba Jovanović, jedan od najuticajnih lokalnih di-džejeva, na sceni je preko 20 godina i deo je ASAP organizacije od osnivanja. Pored di-džejinga, radio je posao muzičkog urednika na Radio Pančevu 92.1 Mhz do 2015, a od 2016. njegov muzički izbor možete slušati na omladinskom internet radiju Omnibusradio.net. Njegovi setovi su dinamični i melodični, od house-a do techno-a u raznim varijacija, ali sa naglaskom na funku. Pored muzike bavi se i video editingom.\nČeda VHS muzikom je počeo da se bavi kroz kolektiv VHS Sex Tapes koji je godinama u Pančevu organizovao istoimene žurke. U vreme kada je organizacija žurki postala čitava industrija, VHS Sex Tapes pokušao je da evocira romantičnu energiju muzike i party kulture kasnih 80-tih i početka 90-tih. Ponovo otkrivajući izgubljene muzičke dragulje, izbegavajući moderne šablone, oni su vodili publiku na putovanje stvarajući atmosferu koju možete doživeti samo na privatnim žurkama. Danas, Čeda je vlasnik bara i noćnog kluba Galaksija, kroz koji nastavlja da se bavi poslom promotera i di-džeja.\nVj-ingom počinje da se bavi 2005, sa Marjanom Vrhovcem beleži brojne nastupe na gotovo svim događajima u Pančevu koji prate elektronsku muziku, a, tokom naredne godine, započinje svoju dugogodišnju karijeru sa bendom Iskaz. Od poznatijih imena elektronske muzike nastupao je sa stranim di-džejevima kao što su Marco Bailey, Evil Eddie Richards, Jay Lumen, Tom Hades, Virgin Helena, The Prototypes, Icicle, Lenzman, Disphonia, AMC, State of Mind, Mefjus,Dave Owen, Mindscape, L33, Jade, Hybrid Minds...\nASAP friends (saradnici)\nSačuvaj datum i rezerviši kartu\nRezerviši kartu Karte se kupuju na ulazu\nEkipa dobro poznatih zaljubljenika u elektronsku muziku koja godinama organizuje istoimene događaje u Pančevu\n© Sva prava zadržana. Lenka Živković


Organizacija boravka Beograd, Organizacija boravka u Beogradu, Organizovanje boravka cenovnik\nOrganizacija boravka Beograd\nOrganizacija boravka u Srbiji TURIST...\nTuristička agencija TURISTTRADE bavi se dovođenjem i organizacijom boravka stranih turista u Srbiji. Sa ciljem promocije nacionalne kulture, istorije, prirodnih lepota, gostima iz inostranstva nudimo vrhunski kvalitet smeštaja i uslug...Pročitajte više\nAdresa: Makedonska 21, Beograd, Stari grad,Beograd\nTel: 011/33 4XXX011/33 44 364\nConcierge Club Belgrade\nTel: 063/21 7XXX063/21 77 19\nWonderful Serbia je posetio hram Svetog Save\nPoslednji komentari iz kategorije Organizacija boravka\n| Concierge Club Belgrade\nPonedeljak, 24.10.2016. 12:39\nPravi poslovni partner kada je organizovanje vaseg boravka u gradu u pitanju,bilo poslovno ili radi uzivanja.Organizovanje smestaja i transfer od aerodroma,veliki broj konvencijskih sala u sistemu,elitni restorani,pouzdan renta car,sve preporuke.\n| Party Vikend\nPonedeljak, 24.10.2016. 12:20\nAko zelite da osetite provod u Beogradu na pravi nacin,posetite sva kultna mesta nocnih izlazaka i da osvanete uz zvuke dobre muzike,ljudi iz Party vikenda ce se na savrsen nacin postarati da ispune vasa ocekivanja.\nČetvrtak, 09.06.2016. 03:47\nOrganizuje vase posete nasem glavnom gradu.Bilo da ste zainteresovani za provod i obilazak ili poslovno putovanje,njihov tim pobrinuce se da imate sve sto vam je potrebno.Usluge prenocista,rezervacije hotela,renta car.\nČetvrtak, 09.06.2016. 03:44\nNjihovi paketi su bazirani na jednom ili dva nocenja u centru Beograda uz najbolje kafane,klubove ili party mix,sa dodatnim aktivnostima koje obuhvataju obilazak grada, escape room igre i jos mnogo toga.Sve pohvale.\nPetak, 14.08.2015. 12:56\nU posetu mi je dolazila veća grupa stranaca i bila mi je potrebna organizacija noćnog provoda u Beogradu. Malo je reći da smo se proveli FENOMENALNO!!!\nPetak, 15.05.2015. 06:38\nhttps://www.facebook.com/conciergeclubbelgrade?ref=aymt_homepage_panel FACEBOOK LINK!!! CONCIERGE BELGRADE!!!\nPetak, 15.05.2015. 06:37\nCONCIERGE CLUB BELGRADE is best in the world!!!\nPetak, 15.05.2015. 06:35\nCONCIERGE CLUB BELGRADE is local provider specialized in concierge services for those who plan private or business trip to Belgrade. Using extensive local knowledge we offer You the best organization of your stay in Belgrade!!!\nSubota, 18.04.2015. 02:00\nNajbolja organizacija boravka u Beogradu!


Sport i tehnologija: Budite tajni agent ili zvijezda horor filma - dok trčite\njunak vlastite špijunske priče\nKljučni događaji u zapletu pokreću se kad trkač prođe pored određenih markera dži-pi-esa i orijentira\n4559 pregleda\t0 komentar(a)\nMožda je reč o jednoj od mojih uobičajenih maršruta za trčanje ulicama Singapura, ali trčanje je začinjeno opasnošću.\nBio sam junak vlastite špijunske priče, jureći od jedne kontrolne stanice do druge da bih zaustavio negativce.\nZaplet je došao pravo iz aplikacije za trčanje koja se zove Running Stories, koja vas stavlja u ulogu tajnog agenta u priči koja se odvija uz muziku od koje srce počinje nenormalno da vam kuca.\nReč je o jednoj od najnovijih aplikacija napravljenih da vežbanje bude zanimljivije, uz pomoć podataka iz realnog vremena koji kombinuju zaplet sa okruženjem u kom se nalazite.\nKljučni događaji u zapletu pokreću se kad trkač prođe pored određenih markera dži-pi-esa i orijentira.\nOd toga da su na mene pucali snajperisti do trčanja uz reku da stignem gliser, priča me je angažovala i sagorela gomilu kalorija.\nUprkos vrelom suncu, uspeo sam da dovršim misiju, spasim sve i izborim se sa vlastitim salom.\nOva nova vrsta aplikacija osmišljena je da motiviše one koji inače ne uživaju u trčanju, istovremeno ohrabrujući nove trkače da počnu da se bave ovim sportom.\nIskusnim trkačima one nude šansu da dodaju kratke sprintove kako bi tokom vežbe ubrzali otkucaje srca.\n„Navode vas da istražujete nove maršrute koristeći podatke iz realnog vremena koji pretvaraju trčanje u priču. To je kao da su Holivud, Silicijumska dolina i vaš lični trener dobili bebu", kaže Džoakim Borgstorm, kreativni vođa aplikacije.\nRunning Stories ima pilot verziju u Singapuru, sa planovima da bude lansirana u gradovima širom sveta.\n„Želimo da aplikacija bude dostupna kao platforma otvorenog koda kako bi pisci i tvorci mogli da stvaraju vlastite priče."\n„Postoje planovi i da uključi više podataka iz realnog vremena, kao što su vremenski uslovi i trkačevi otkucaji srca da bi se obogatilo iskustvo", dodaje Borgstorm.\nA ako više volite horor filmove, zamislite da vas jure zombiji.\nPrvobitno objavljena 2012. godine, aplikacija Zombies, Run!, koju je napravio britanski studio Six to Start, preuzeta je skoro 10 miliona puta, a pola miliona ljudi trči sa njom svakog meseca, prema tvrdnjama kompanije.\nPogledajte video o dečku koji je istrčao polumaraton na terasi\nNjeno najveće tržište su SAD, a slede Velika Britanija, Kanada i Australija.\n„Ideja je potekla sa dva mesta - oduvek sam želeo da trčanje učinim zabavnijim i bio sam ubeđen da bi igra samo sa audio zvukom bila savršena za aktivnosti tokom kojih ne možete da gledate u telefon", kaže osnivač Adrijan Hon.\nSix to Start se sada proširio dalje od zombija, dodavši naučnofantastične, istorijske i ljubavne priče, kaže Hon za BBC.\nTokom pandemije i mera izolacije koje su je pratile, neke kompanije za fitnes doživele su da im prodaja skoči u nebesa, uključujući kompaniju za sobni bicikl Peloton. Ali da li će takvi trendovi potrajati?\n„Smatramo da se prelazak na fitnes kod kuće dešava već neko vreme, baš kao što ste doživeli da se filmovi prebacuju iz bioskopa u kuću i video igre iz arkada u kuću, gde možete da doživite iskustvo većeg kvaliteta kad god vi to poželite", kaže za BBC Kevin Kornils, međunarodni generalni direktor Pelotona.\nPeloton je postigao ogromnu prodaju prestižnih bicikala tokom pandemije, a može da se pohvali time da su mu među obožavaocima Jusein Bolt, Dejvid Bekam i Mišel Obama.\n„Ljudi će nastaviti da shvataju da mogu da dobiju istu motivaciju koju su dobijali u teretani u udobnosti vlastitog doma, tako da vidim da će se aktuelni trendovi samo nastavljati", dodaje Kornils.\nJedna od najvećih atrakcija Pelotona je njegova povezanost. Onbord tehnologija bicikla može da se poveže sa drugim vozačima kako biste mogli da se trkate sa njima u vlastitom virtuelnom Tur de Fransu ili da učestvujete u časovima sa instruktorom onlajn u realnom vremenu.\nDruge kompanije nude slične proizvode. „Beležimo snažan porast povezanosti među mlađim generacijama i to neće zaobići ni fitnes", kaže Lu Lentin, glavni rukovodilac Ešelon fitnesa, Pelotonovog rivala.\nAli da li se on brine da će se ljudi vratiti teretanama jednom kad se pandemija okonča?\n„Mislim da će ljudi nastaviti da idu u klasičnu teretanu, ali zbog udobnosti i drugih faktora možda će postojati hibridno iskustvo, kada ljudi nastave da koriste povezani fitnes", kaže Lentin.\nAko ne volite trčanje, možda će vam ovaj video pomoći da ga zavolite\nNosiva tehnologija kao što su fitnes narukvice doživela je veliki uspon u poslednjih nekoliko godina.\nSa 3,2 milijarde dolara 2018. godine, očekuje se da će industrija porasti na 5,1 milijardu dolara ove godine i 6,2 milijarde 2021. godine.\nKako se razvijaju, nosivi uređaji se udaljuju od tradicionalnog sveta fitnesa.\n„Evolucija nosivih uređaja prati način na koji ljudi počinju drugačije da doživljavaju fitnes. Mnogi više nisu zadovoljni praćenjem osnovnih pokazatelja kao što su težina, visina i koliko koraka naprave u jednom danu", kaže portparol za Fitbit.\nUmesto toga, brend je doživeo želju korisnika da se udalje od „telesne forme" kako bi sledili druge aspekte fitnesa, kao što su mentalno zdravlje, kvalitet sna i zdravlje srca.\n„Budućnost fitnesa i nosivih uređaja je da se nevidljivo učini vidljivim - otkrivanje još više informacija o našim telima kako bi se uspostavila bolja kontrola nad zdravljem i blagostanjem", dodaje portparol Fitbita.\nUvedena metrika uključuje varijabilnost otkucaja srca, temperaturu kože i SpO2 senzore, koji mere nivo kiseonika u krvi.\nOsim što pomažu ljudima da ostanu u formi, takve inovacije imaju potencijal da služe kao rani sistem upozorenja da se nešto promenilo u njihovom zdravlju.\nJoš uvek bez vakcine za Kovid-19 i sa globalnim skokom stope zaraženih, potražnja za takvom zdravstvenom tehnologijom jača je nego ikad.\nŠta je onda sledeće u tehnologiji vežbanja? Eksperti kažu da su pokretačka snaga tehnološki napreci kao što su veštačka inteligencija i promene ponašanja u post-Kovid svetu.\nJednog dana u bliskoj budućnosti svi aspekti fitnesa, od naših uređaja, preko hrane, do videa za vežbu, spojiće se zajedno u jednu uslugu, kaže Sid Patak, ekspert za potrošačke industrije pri Kerniju, konsultantskoj firmi iz menadžmenta.\n„I dok pojedinačna rešenja postoje za sve - inteligentna skala merenja težine, uređaji koji prate otkucaje srca, trekeri - ne razgovaraju među sobom i potrošaču ne pružaju objedinjeno rešenje", kaže on.\n04.12. 11:41 h\t5158\n04.12. 21:55 h\t5116\n04.12. 08:03 h\t4422\n04.12. 08:56 h\t3055


Najbolje torbe sa NewYork, London i Milano Fashion Week-a\nIza nas su zanimljiva izdanja Njujorške, Londonske i Milanske nedelje mode na kojima smo videli spektar ekcentričnih i ženstvenih torbi za jesen 2014! Različitost nije samo varirala od dizajnera do dizajnera, već i unutar kolekcija. Tako nas je Moschino poslužio torbom nalik pomfritu iz Meka, rančevima sa likom Sunđer Boba ali i jednostavnom torbom, nalik luskuznoj kesi sve sa imenom brenda. Karl se igrao sa krznom, a Anya Hindmarch je na London Fashion Weeku promovisala trend duplih torbi sve sa atraktivnim kićankama. Gucci torbe su bile najženstvenije u pastelnim, nežnim nijansama plave, roze i braon.\n1 2 3 4 5 6 7 prikazano: 61 - 66


Polovni Lengerich mašine za stoku oglasi za prodaju - Mascus Srbija\nNalazite se ovde: Mascus Srbija > Poljoprivredna oprema i mašine > Mašine za stoku > Hranilice za živinu > Lengerich\n170H DW (1)\nV-MIX 20 2S-LS (1)\nPolovna Lengerich hranilice za živinu na prodaju\nOvde se nalazi lista oglasa u kategoriji polovnih Lengerich hranilice za živinu mašina za prodaju. Možete sortirati polovne Lengerich hranilice za živinu po ceni, godini proizvodnje ili zemlji. Koristite navigaciju na levoj strani da biste suzili pretragu.\nTakođe možete pročitati više o Lengerich hranilice za živinu u odeljku Brendovi.\nLengerich V-MIX 20 2S-LS\nLengerich V-MIX 12LS\nLengerich 170H DW\nOvde je kompletna lista polovnih Lengerich hranilice za živinu za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Lengerich hranilice za živinu koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.\nNe zaboravite da redovno koristite Mascus, jer se svakodnevno dodaju nove kategorije i opcije vezane za polovne Lengerich hranilice za živinu i drugu polovnu opremu u poljoprivredi. Najpopularnije podkategorije su: traktori, kombajni, prikolice, ATV i mašine za seno i stočnu hranu